text:
Mu gihe yari bimenyerewe ko benshi mu bakoresha ubukwe bifashisha ijambo ryo muri Bibiliya, Nsanzabera Jean de Dieu umenyerewe ku izina ry’Umusizi, we yahisemo gukoresha ijambo akuye mu gitabo cye yise “Imitoma y’Abato”.
Ayo magambo agira ati: “Naramubonye nshira agahinda, umutima utangira kuvumera, kumukunda biwuvugisha, n’uko nigaba mu nganzo, mwita inyange idaharanira kwera” (Imitoma y’Abato Vol. 1 Jean de Dieu).
Aganira na IGIHE, Umusizi Nsanzabera yavuze ko impamvu yatumye akoresha amagambo yo mu gitabo cye ari uko yumva Abanyarwanda bari gutera intambwe yo kuba bahimba imitoma yabo bwite bajya bakoresha mu butumire bwabo batarinze kwifashisha iy’Abayahudi.
Yagize ati:”Salomo yari umusizi kandi abantu benshi iyo bagiye gukoresha ubukwe bifashisha amagambo yuje ubusizi n’ubuhanga bwe na bagenzi be. Nashatse kugaragaza ko natwe dufite ubuhanga bwo kwandika amagambo y’imitoma n’ibisigo bisa nk’amagambo aboneka mu ndirimbo za Salomo, mu migani ndetse no muri Zaburi za Dawudi".
Ubukwe bw’Umusizi Nsazabera Jean de Dieu na Agashami Uwanyagasani Ange Theodette buzaba kuwa 25 Werurwe 2012, bubere imbere y’Itorero ryAbadivantisite b’Umunsi wa Karindwi rya Kigali English Church i Kibagabaga. Abatumiwe bakazakirirwa mu ‘Gicumbi cy’Umuco’ kuri Stade Amahoro i Remera.
Kuri iki Cyumweru tariki 11 Werurwe 2012, Umusizi Nsanzabera azasaba, akwe anasezerane imbere y’amategeko mu Murenge wa Byumba, mu Karere ka Gicumbi, mu Ntara y’Amajyaruguru.
Ku rupapuro rw’ubutumire kandi hagaragaraho ko Nsazabera Jean de Dieu na Agashami Uwanyagasani Ange Theodette bazakora Inkera y’ishimarongora (umuhango wakorwaga nyuma y’ishyingirwa bamaze kumenya ko umusore n’umukobwa barashe intego). Uyu muhango ukazaba kuwa 1 Mata 2012, ubere ku Ntebe y’Abasizi, i Nduba, mu Karere ka Gasabo, aho avuka.
Nsanzabera Jean de Dieu ni Umushakashatsi, Umusizi, Umwanditsi, Umuhanga mu mateka n’umuco, ubuvanganzo n’ibitekerezo, ibisakuzo, imivugo n’ibisigo by’u Rwanda. Yasohoye ibitabo bitandukanye birimo icyitwa “SUBIRA KU ISOKO”, “INKA Z’INDATWA” na “IMITOMA Y’ABATO Vol. 1” ari nacyo yakuyemo interuro igaragara ku butumire bwe.
Ni Gacamigani, umuhanzi n’umuririmbyi akaba na rwiyemezamirimo ufite isosiyete SOFUN Ltd ikora ibintu bitandukanye birimo n’ubucukuzi bw’amabuye y’agaciro. Yabaye umurezi (umwarimu) wigisha ibijyane n’umuco n’amateka y’u Rwanda.
Mu magambo ye yuzuye ubusizi akunze kuvuga ko ari intiti itekerereza ingoma akaba n’umuhanga mu kuvuga amahamba n’amazina y’inka mu mihango ijyanye no gusaba no gukwa.


c: text/html

text:
Abapasiteri baganiriye na IGIHE bavuze ko Pete amaze imyaka irenga 15 akora umurimo wo gufasha abana b’imfubyi mu kubishyurira amafaranga y’ishuri no kubaha ibikoresho by’ishuri ndetse ngo hari n’abo yubakiye inzu zo kubamo n’ibindi.
Umwe mu bapasiteri bakorera ku cyicaro cy’Itorero Inkuru Nziza mu Mujyi wa Kigali wifuje ko amazina ye atashyirwa muri iyi nkuru yagize ati “Ni icyemezo cyafashwe na Représentant Legal (Umuvugizi w’Itorero), birashoboka ko hari ibibazo byihariye bafitanye. Ntitwigeze tugishwa inama kuri icyo cyemezo. Ni gute wabwira umuntu mumaze imyaka irenga 15 mukorana ngo naguhe raporo n’ibyangombwa bimwemerera gukora nkaho muri iyo myaka yose utamubonaga ? Ibyo Pete akora twese turabizi kandi turabibona, ikindi abo afasha nitwe tubamugezaho siwe ujya kubashaka. Numva rero raporo ari twe dukwiye kuyibazwa.”
Umuvugizi w’Itorero Inkuru nziza mu Rwanda, Pasiteri Ngaboyisonga Théoneste, yatangarije IGIHE ko abavuga ko Pete Andrews yirukanwe babeshya ahubwo ngo yasabwe raporo yibyo akora.
Yagize ati “Abavuga ko twamwirukanye bari kubikura he ? twe twamusabye raporo kuko ntiwakorana n’umuntu utakugaragariza ibyo akora mu nyandiko, ahubwo we yarivumbuye ariko nyuma yaje kudusaba imbabazi. Muri iyo myaka yose niba abayobozi bariho bataramusabye raporo simbizi kuko njye maze imyaka ibiri n’igice gusa kandi icyemezo sinjye wagifashe njyenyine cyafashwe na komite nyobozi y’Itorero.”
Uyu muyobozi yakomeje avuga ko ibyo uyu mwongereza yasabwe nabyubahiriza bazakomeza gukorana.
Ati “Urabona ko ababikuririza ari abari gukoreshwa n’amarangamutima bitewe wenda n’uburyo yabafashaga ku giti cyabo bitanyuze mu Itorero Inkurunziza. Icyo nakubwira ni uko nawe (Pete) yatwemereye ko azagaruka tariki ya 9 z’ukwezi kwa cumin a kumwe kandi naduha ibyo twamusabye tuzakomeza dukorane.”
Mu gihe hari abavuga ko icyemezo cyafatiwe umuterankunga batagishijwe inama, Umuvugizi w’iri torero avuga ko bitari ngombwa kuko kwaka raporo bitasaba kujya inama n’abakirisitu.
Ubwo inkuru yatambukaga twari turabasha kuvugana na Pete Andrews, nimero ya telefone ngendanwa yakoreshaga mu Rwanda ntiri ku murongo, amakuru akavuga ko yagiye iwabo mu Bwongereza ariko akazagaruka.

robotstxt: allowed

filter: keep


text:
Ibi umuyobozi ushinzwe serivisi zo kwakira abantu muri WDA Beatrice Umotoni yabivugiye mu muhango wo gutaha ku mugaragaro laboratwari yavuguruwe y’ishuri rya Akilah Institute for Women,ryigisha amasomo arimo iryo kwakira abashyitsi (Hospitality) ku wa kane tariki ya 22 Nzeri 2016.
Yashimiye iri shuri ku mahitamo ryagize yo kwigisha umwana w’Umukobwa. Yagize ati “Kwakira abashyitsi ni isomo riri gutera imbere cyane mu Rwanda, ni na gahunda nziza Guverinoma y’u Rwanda yihaye yo guteza imbere amasomo yo kwakira abashyitsi n’ubukerarugendo. Ndashimira iri shuri ryahisemo kwigisha abana b’abakobwa aya masomo, muri kwigisha ibintu bitari mu bigo byinshi mu Rwanda.”
Ishuri Akilah Institute for Women, ryigisha amasomo arimo no kwihangira imirimo (Entrepreneurship), n’ibyo guhererekanya amakuru (Information System), ryatashye ku mugaragaro Laboratwari yaryo yavuguruwe ikanongerwamo ibindi bikoresho.
Ibyo birimo ibikoreshwa mu mitegurire igezweho yo mu mahoteli, no mu byumba byakirirwamo abashyitsi, ku buryo ngo umunyeshuri uri muri iyo Laboratwari aba ameze nk’uri muri hoteli.
Umuyobozi uhagarariye Ishuri rikururyigamo abari n’abategarugori, (Akilah Institute For Women) mu Rwanda, Aline Kabanda yavuze ko bizera neza ko abanyeshuri babo bagiye kujya bahakura ubumenyi buruseho.
Yagize ati “ N’ubusanzwe twari dufite Laboratwari, ariko twifuje kongeramo ibindi bikoresho kugira ngo abanyeshuri bacu batazigera bahura n’ikibazo bageze aho bagomba gukorera, ahubwo ibyo basangayo bibe bidatandukanye n’ibyo bigiye kuri iri shuri.”
Umwe mu banyeshuri baganiriye na IGIHE wiga kuri iryo shuri, Allen Ingabire, yavuze ko Laboratwari yaguwe igiye kurushaho kubafasha mu byo biga. Yagize ati “ Twari dusanzwe dufite iyo twakoreragamo imyitozo, ariko uburyo bayivuguruye byatumye tubona ko tugiye kujya ku rwego tutari turiho.”
Ishami ryo kwakira abantu (Hospitality management) ryatangiye mu mwaka wa 2010, ariko nk’uko Allen Kabanda yabitangarije IGIHE , ngo kuva icyo gihe usanga abantu benshi bakora mu mahoteli no mu zindi serivisi zo kwakira abantu baraturutse kuri iryo ishuri.
Ubuyobozi bwa Akilah buvuga ko hafi 88% by’abigayo bahita bajya mu mirimo ihuye n’ibyo bize, babitewe n’ubumenyi bakura muri iryo shuri.
Kuri ubu Akilah Institute For Women yigamo abagore n’abakobwa gusa ifite abanyeshuri bagera kuri 400, hakaba hari gahuda y’uko mu mwaka wa 2020 bazaba bamaze kurenza abanyeshuri 1000, kandi bose bakagira impinduka bakora aho batuye.
Ishuri rya Akilah Institute for Women riri i Kibagabaga (Kigali) ryatangiye kubakwa mu mwaka wa 2007 ritahwa mu mwaka wa 2009 mu kwezi kwa Nyakanga, kugeza ubu ubuyobozi bw’iri shuri buvuga ko nyuma yo kwagura Laboratwari, buzakora n’ibindi byinshi kugira ngo abanyeshuri bajye basohoka badafite impungenge mu byo bakora.


text:
Imbuto n’imboga byagufasha kugira uruhu rukeye
Imbuto n’imboga bisanzwe bifatiye runini umubiri wacu bitewe n’ibyo zikungahayeho, ariko ibyo byiza bigera no ku ruhu binyuze mu kuzirya ndetse no kuzisiga ku ruhu. Ubusanzwe imboga n’imbuto hafi ya zose ni ingenzi ku ruhu ariko hari nizo usanga ari ingenzi kurusha izindi arizo tugiye kubagezaho.
Urunyanya : Urunyanya ni ingenzi cyane mu gukesha uruhu cyane cyane ku bafite uduheri duto two mu maso tuba twarabazengereje. Ni rwiza kandi no ku bafite uruhu rw’amavuta rukunze kuyaga cyane kuko iyo uzisizeho ari mbisi bigabanya ibinure bigatuma uruhu rutayagirana. Urunyanya kandi rufasha uruhu gukira inkovu. Fata udusate duto tw’urunynya urambike ku ruhu iminota 15 ku munsi irahagije ngo umumaro warwo ugire ingaruka nziza.
Indimu : indimu nayo ikoreshwa mu gukuraho amabara y’umukara ku ruhu aho ufata agasate k’indimu y’icyatsi ikiri nshya ugakuba aho ufite amabara y’umukara ku ruhu. Indimu ituma untwenge uruhu rukoresha mu guhumeka dufunguka. Mu gihe kandi hari agakoko kakurumye ku ruhu ukumva ubabara cyane gusigaho indimu byagabaya ubwo bubabare no kukurinda kubyimbirwa.
Cocombre : cocombre ni imboga zizwi cyane mu bijyanye n’ubwiza no kwita ku ruhu, ikaba ikize cyane kuri vitamin C ariyo mpamvu ikoreshwa mu gutuma uruhu ruhorana itoto kandi rugacya. Ku bafite uruhu rw’amavuta bahorana utuntu tw’umweru duto dusohoka mu ruhu, Cocombre ituma dushiramo uruhu rugasa neza.
Umutobe wa karoti : umutobe wa karoti wikoreye ukawikamurira utuma uruhu rudasaza vuba bitewe na beta carotene iba muri karoti. Buri gitondo uramutse unyoye umutobe wa karoti wikoreye akarahure 1 byazarinda uruhu rwawe gusaza vuba. Ushobora kandi kurapa karoti ikiri nshyashya mo duto ugasiga mu maso umutobe wayo ukamaraho iminota iri hagati ya 15 na 20 ukabona kubikaraba.
Pamplemousse : pamplemousse nayo iba nziza mu gusukura uruhu rukongera kuba rushya kandi rugacya. Yakoreshwa cyane ku bafite uruhu ruvanze ( urwumutse ruvanze n’urw’amavuta) no ku bafite urw’amavuta.
Izi no zimwe mu mbuto n’imboga wakoresha bigatuma ugira uruhu rukeye kandi rudasaza vuba.


text:
Menya akamaro k’igihingwa cyaguzwe kenshi murukali.com, nuburyo wagitegura
Karoti ni ubwoko bw’imboga bukungahaye ku mavitamine atandukanye arimo vitamin A,B,C na E zikaba ari vitamin zikenerwa cyane mu mubiri w’umuntu. Izi vitamine zifite akamaro ko kurinda umubiri indwara y’ubuhumyi bw’amaso n’izindi ndwara, karoti kandi zituma uruhu rusa neza zikagira n’akandi kamaro gatandukanye ku mubiri w’umuntu.
Ku kamaro ka karoti kandi imfashanyigisho z’abahanga muby’imirire bavuga ko karoti ari umuti kubera ko zifitemo ibirinda indwara y’ubuhumyi. Kurya karoti kandi bituma umuntu agira uruhu rwiza. Byongeye kandi ngo kurya karoti bifasha amara bikayarinda n’indwara. Kubera ko karoti zikungahaye kuri vitamine A n’izindi ntungamubiri biziha ububasha bwo kugabanyiriza uzirya ibyago byo gufatwa na kanseri.
Gutegura indyo zirimo karoti
Karoti zishobora kuribwa ari mbisi, zitetse cyangwa zikozwemo umutobe. Karoti mbisi bavuga ko arizo nziza kuko kuziteka bigabanura za vitamine zishongera mu mazi. Ushaka kurya karoti mbisi arazironga, akaziharagata akuraho agashishwa k’inyuma, akazunyuguza mu mazi meza yabize. Ashobora kuzihekenya uko zakabaye cyangwa akazicamo uduce duto cyangwa akaziharagata ku cyuma cyabugenewe”rape carotte”. Ushobora kuminjiramo akunyu gake cyangwa ukaminjiramo umutobe w’indimu.
Karoti zishobora gutekwa zitogosheje cyangwa zikaranzwe mu mavuta. Karoti kandi zishobora gutekwa hamwe n’ibindi biribwa nk’amashaza, ibirayi n’izindi mboga nk’imbwija, amashu, intoryi n’ibindi.
Umutobe wa karoti ushobora gutegurwa uzikamura ukoresheje icyuma cyabugenewe ,cyangwa ugaharagata karoti ku twenge duto tw’icyuma cyabugenewe”rape”maze warangiza ugakamura umutobe wawe. Umutobe wa Karoti ushobora kuwufata wonyine cyangwa ukawuvanga n’indi mitobe nk’uw’inanasi, pome cyangwa indimu. Uwo mutobe ushobora kongerwamo agasukari cyangwa ubuki kandi ugira akamaro kanini ku mubiri no mu buvuzi.


text:
Ku rwunge rw’amashuri rwa Shwemu ruherereye mu murenge wa Rugerero mu Karere ka Rubavu, abanyeshuri bishyuye amafaranga yo kurya ku ishuri n’ay’agahumbiza musyi ka mwarimu barya abandi bari hanze y’amashuri.
Umunyamakuru w’Umuseke yasuye iki kigo mu masaha yo kurya, asanga bamwe ari kurya abandi baryamye mu kibuga baganira kugira ngo amasaha yo gusubira mu ishuri agere.
Ubwo yaganiraga n’abanyeshuri bari hanze batari gusangira n’abandi, bamubwiye harya uwishyuye amafaranga yose ikigo kimusaba, ngo umwana wishyuye amafaranga atuzuye nawe ntagaburirwa.
Abanyeshuri bavuga bishyura amafaranga ibihumbi 19 harimo n’agahimbaza musyi ka mwarimu ariko ngo iyo umunyeshuri atayishyuriye hamwe ntashyirwa ku rutonde rw’abemerewe kurya mu kigo. Abenshi twaganiriye batubwiye ko ikibazo bagira ari ukwishyura ibyo kurya.
Umunyeshuri witwa Shizirungu Robert avuga ko iyo barangije umwaka w’amashuri babaha ibaruwa bashyira ababyeyi iriho amafaranga bagomba kuzishyura, hari igihe rero ngo umwaka ujya gutangira ababyeyi batarayabona bakaba bishyuye ayo bafite, ariko ngo wabisobanurira ikigo ntikibyumve ahubwo kigahitamo kugaburira abishyuye amafaranga yuzuye.
Undi munyeshuri wiga mu mwaka wa kabiri w’amashuri yisumbuye witwa Uwineze Christine yatubwiye ko yishyuye amafaranga ibihumbi 15, ariko ngo nyuma y’ibyumweru bibiri arya mu kigo baramubwiye ngo amafaranga ye yarashize.
Ati “Ubwo kuva icyo gihe bahise bankura kuri lisiti y’abantu barira mu kigo.”
Aba bana batabasha kurya ku ishuri saa sita kandi badashobora no kujya kurya iwabo ku manywa, bavuga ko bibabangamira mu myigire yabo y’ikigoroba.
Umwe muri aba bana ati “Rwose amasomo ya nyuma ya saa sita nti tuyiga kuko iyo abandi bagiye kurya umuntu araza akaryama hano mu kibuga tugasubira mu ishuri dusinzira, ugasanga umwarimu arinze asohoka utigeze wumva ibyo yigishije kuko umuntu aba asinzira.”
Nshimiyimana Vincent, Umuyobozi w’iki kigo yabwiye Umuseke ko bafite abanyeshuri bagera kuri 755, gusa ngo abarira mu kigo ni 400 kubera impamvu ahanini zishingiye ku bushobozi.
Yagize ati “Bamwe batubwira ko nta bushobozi bafite ariko wareba ugasanga ari imyumvire y’ababyeyi baba bumva ko atari ngobwa ko umwana arira ku ishuri ku manywa.”
Nshimiyimana avuga ko kuba hari abana batarira ku kigo bigira ingaruka mbi ku kigo kuko ngo usanga abana baba batariye amasaha ya nyuma ya saa sita batiga kuko baba basinzira.
Ati “Birumvikana umwana utariye ntabwo yatsinda nk’uwariye, akaba ariyo mpamvu usanga n’imitsindire yacu itaragenda neza.”
Dr Isaac Munyakazi, umunyamabanga wa Leta ushinzwe amashuri abanza n’ayisumbuye muri Minisiteri y’uburezi asaba ababyeyi ababyeyi kumva ko iyi gahunda yo kugaburirira abana ku ishuri.
Ati “N’ubundi abana iyo batashye bafata amafunguro, rero ni rya funguro cyangwa ugatanga ingurane y’ibyo umwana afata mu rugo akayitanga ku ishuri.”
Itsinda ry’abakozi ba Ministeyi y’uburezi bamaze icyumweru mu bukangurambaga mu mashuri abanza n’ayisumbuye bageze kuri iri shuri rya Shwemu basanze hari ibibazo by’imiyoborere, basiga basabye ko ubuyobozi bw’iki kigo bwahinduka hagashyirwa ho abayobozi bashya.
Josiane Uwanyirigira
UMUSEKE.RW


text:
Fusarium wilt – Fusarium spp., fungus Igaragaza ibimenyetso ku kinyabijumba, kibora uhereye ku gishishwa kugeramo imbere. Ubwoko bwinshi bwabyo butera ibimenyetso ku gihingwa kandi buri kimwe kigatera ibmenyetso binyuranye ku kijumba. Biragoye gutandukanyaiyitwa fusarium na verticilium wilt(20) ugendeye ku bimenyetso gusa. Kandi kurobanuramo ibyangiritse ukabishyira ukwabyo ni ngombwa kugirango umenye ibyangiritse byose. Ibyangirtse bishobora kuba inkomoko yo kumenya ubwandu.
Indwara z'ibirayi-Ibimenyetso by’imbere: Indwara yitwa fusarium
Fusarium wilt – Fusarium spp., fungus Igaragaza ibimenyetso ku kinyabijumba, kibora uhereye ku gishishwa kugeramo imbere. Ubwoko bwinshi bwabyo butera ibimenyetso ku gihingwa kandi buri kimwe kigatera ibmenyetso binyuranye ku kijumba. Biragoye gutandukanyaiyitwa fusarium na verticilium wilt(20) ugendeye ku bimenyetso gusa. Kandi kurobanuramo ibyangiritse ukabishyira ukwabyo ni ngombwa kugirango umenye ibyangiritse byose. Ibyangirtse bishobora kuba inkomoko yo kumenya ubwandu.


text:
Mu ntara y’Amajyepfo abayobozi b’utugali twose bagiye kujyanwa mu itorero
Abayobozi b’utugali two mu Ntara y’amajyepfo baraye ku ibaba bitegura kujyanwa mu ngando y’itorero  izabera mu kigo cy’ingando cya Nkumba mu gihe cy’ibyumweru bibiri uhereye More...
Nyanza: Imirimo y’inyubako z’utugali irakataje
Imirimo yo kubaka ibiro by’utugali mu mirenge inyuranye igize akarere ka Nyanza irakataje, kugira ngo barebe ko mbere y’uko ukwezi kwa Kamena 2012 kugera aka karere kuzabe kabyujuje. Ibiro by’akagali More...


text:
Uyu munara mushya uri kubakwa mu mpinga y’umusozi wa Kabuye mu Karere ka Gakenke, Intara y’Amajyaruguru.
Umuyobozi Mukuru w’Ikigo cy’Igihugu gishinzwe itangazamakuru, RBA, Arthur Asiimwe yatangaje ko uyu munara uzuzura mu minsi ya vuba uzakemura ikibazo cy’abaturage bo muri turiya duce ubusanzwe bumvaga radio bigoranye kuko bakoreshaga umunara uri i Kagogo n’uwa Karisimbi.
Ati” Twabashaga kugera mu bice bimwe na bimwe byo muri Gakenke na Burera, bitewe n’imiterere y’utu turere irangwa n’imisozi miremire n’ibibaya biri hasi cyane.”
Mu Kiganiro na New Times, Asiimwe yavuze ko uyu munara uzatwara miliyoni 180 z’amafaranga y’u Rwanda uzaba umaze kuzura ku buryo ukoreshwa mu gufasha abantu kumva radio, hazanongerwamo ibyuma bituma amashusho ya televiziyo agera ku bantu asa neza kurushaho.
Igikorwa cyo kubaka uyu munara wa Kabuye kandi cyakiriwe neza n’abatuye muri turiya turere, bavuga ko ubusanzwe bagorwa no kumva radio kandi ari bwo buryo buhendutse bwo kumenyamo amakuru.
Mutemberezi Anatole utuye mu Karere ka Rulindo yagize ati “ Radio ni wo murongo uhendutse, woroshye kandi w’ingenzi mu gufasha abatuye mu cyaro kubona amakuru, ariko ni ikibazo kuba tugifite abaturage batabasha kumva radio. Ndizera ko uyu munara mushya uzakemura iki kibazo burundu, ku buryo tuzabasha kumva radio zivugira ku mirongo itandukanye.”
Umuyobozi w’Akarere ka Gakenke, Deogratias Nzamwita, yagaragaje ko hari abaturage babarirwa mu bihumbi batabasha kumva radio kubera ko iminara bakoreshaga yari kure yabo.
Ati” Kumva radio ntibyashobokaga mu duce tumwe na tumwe tw’akarere kacu by’umwihariko mu duce tw’ibibaya cyangwa imisozi itari hafi y’iminara isanzwe ikoreshwa. Ubu turishimye ko abo bantu bashobora kuzajya bumva radio neza.”
Yakomeje avuga ko radio ari umuyoboro w’amakuru ndetse abaturage bari mu bucuruzi bazabona amahirwe yo kwigira kuri bagenzi babo bakorera mu bindi bice by’igihugu.
Radio iza ku mwanya wa mbere mu nzira zikoreshwa mu gutambutsa amakuru by’umwihariko Radio Rwanda ikaba iza ku isonga mu kugera ku baturage benshi kuko yumvikana mu gihugu hose ku kigero cya 98%.


text:
Mbere y'uko nganiriza abasoma SHIKAMA ndagira ngo mbanze nerekane
interuro 3 zavuzwe n'abafilozofe batatu aribo Socrates, Renes Descartes na
Nietsche ari nazo ndi bwifashishe mu kwandika iyi nyandiko. Socrates yaravuze
ngo JE PENSE DONC JE SUIS(KUBA NTEKEREZA NI ICYEMEZA KO NDIHO NKANJYE
NYIRIZINA). Descartes we yaravuze ngo JE DOUTE DONC JE CROIS( KUBA NDI
UMUNYAMAKENGA NI ICYEREKANA KO MFITE IBYO NEMERA) naho rero uwitwa NIETSCHE
wavuze ko yishe imana yaravuze ngo IL N' Y A RIEN! MEME
S'IL Y A QUELQUE CHOSE, CE QUELQUE CHOSE EST INCONNAISSABLE(NTA KINTU NA KIMWE
GIHARI(KIBAHO), HARAMUTSE HARI N'IGIHARI, ICYO KINTU KIGOMBA KUBA KITAZWI)
Buri muntu uvutse aba yifitemo ibisubizo by'ibibazo bibangamiye isi dutuye
Abanyarwanda baca umugani ngo «ABANA BAVUKA KIMWE HAKARERA INKA». Uyu
mugani niwo washingirwaho mu kwerekana ko uko abantu bakura bagimbuka, bamwe
bagera ku bikorwa bifitiye isi akamaro bakayigeza ku buzima abandi bakayizanira
urupfu! Tugiye guhera ku bantu banyuranye batanze ubuzima kuri iyi si kandi
bakaba bacyibukwa.
Twahera kuri aba bagabo batatu nerekanye ibyo bavuze hejuru aha babaye
kizwi na bose kubera ubuhanga bwabaranze iwabo mu Bugereki none ibyo bavuze
byigishwa isi yose. Si bo bonyine gusa kuko no mu bukungu harimo ibirangirire
byatanze umusanzu ntagereranywa mu guha muntu icyerecyezo ndetse no guha
ibihugu ibyerecyezo binoze kandi bihamye cyane cyane mu birebana no gucunga
umutungo.
Muri bo twavuga nka JOHN MAYNARD KEYNES, WALTER LOSTOW WHITE MAN,
Martin Luther King Junior waharaniye uburenganzira bw'abirabura muri USA
akanabizira, Mahatma GANDHI wahaye abahinde ubuzima.
Si mu mahanga kandi gusa kuko no mu Rwanda dufite abantu bahaye igihugu
ubuzima: Twibuka twese Myr KAGAME Alex mu NDYOHESHABIRAYI, UMURIRIMBYI WA
NYIR'IBIREMWA, RUGAMBA Cyprien mu ndirimbo ze zitagira uko zisa, SEBANANI Andreya
mu makinamico anyuranye, n'abandi banyuranye.
Buri muntu uvutse
aba ari umutwaro uje kongerera isi ibibazo kubyo isanganywe
Ibi nabyo biraboneka mu buzima bwa buri munsi. Muri kwa kuvuka,
kurerwa, gukura ukurana uburere cyangwa ubwomanzi bitewe n'aho wakuriye, bamwe
usanga ari INYAMANSWA-MUNTU. Aba nibo batanga urupfu aho gutanga ubuzima.
Benshi kandi cyangwa twese tuba twari kumera dutyo ariko kubera uburere bwiza
tuba twarahawe tugatanga ubuzima aho gutanga urupfu.
Aba twavugamo abamenyekanye cyane barimo Adolph HITLER wanze kwishyura
ibyo ingabo ze zangije mu ntambara ya mbere y'isi yose mucyo SDN yise DIKTAT
ahubwo agahitamo guteza intambara ya kabiri y'isi. Uyu kandi anazwi cyane mu
gitabo cye yanditse akacyita MEIN
KAMPF bisobanura mu Kinyarwanda INTAMBARA YANJYE.
Hari b'abandi twavuga barimo nk'abayobora imitwe y'iterabwoba yirirwa
ushimuta abantu impande zose z'isi. Hari abacuruza ibiyobyabwenge nk'urumogi
bagakira bitabagoye ariko ibyo bacuruza bikarimbura imbaga. Hari abafata abana
b'abakobwa bakabacuruza mu buraya n'ubwomanzi.
Abamurikiye abandi
bakwiye guhora bibukwa iteka
Mu gusoza iyi nyandiko, nashimira abakiriho ndetse n'abiruhukiye bose
bagize uruhare mu guteza imbere isi. Ku bagira nabi, abica abandi, ababeshyera
abandi, abarya ruswa, abanyereza ibyagombye gutunga imbabare,...bakwiye
kwikubita agashyi kuko nyakibi atarara bushyitsi!
Ku b'inyangamugayo badashimishwa no kugirira nabi inzirakarengane, ni
ngombwa kugira amakenga, gutekereza no kugisha umutima inama, gukomeza kwihesha
agaciro nka NYIR'IZINA,... Byose bigakorwa hagamijwe ko icyiza kiganza ikibi
hose no muri bose.
UDAHEMUKA Eric
shikamaye.blogspot.no
Shikama ku Kuri
na Demukarasi(SKUD)


text:
Ubuzima: Bimwe mu byo ugomba kwirinda ngo umubiri wawe ukomeze ugire ubudahangarwa
Yanditswe na Imanishimwe Dieudonne June 6, 2017
Ubudahangarwa bw’umubiri wawe, bugira akamaro gakomeye ku buzima kuko bwitabazwa mu kurinda no kurwanirira umubiri ibyashaka kuwuhungabanya byose. Burinda ko mikorobe zose zagira aho zimenera, maze zikaba zatera indwara […]
Ubudahangarwa bw’umubiri wawe, bugira akamaro gakomeye ku buzima kuko bwitabazwa mu kurinda no kurwanirira umubiri ibyashaka kuwuhungabanya byose. Burinda ko mikorobe zose zagira aho zimenera, maze zikaba zatera indwara zitandukanye, amakuru dukesha umutihealth atugaragariza ko ;
Iyo ufite ubudahangarwa bworoshye, bishobora kugutera ibibazo bikomeye ku buzima, kuko abasirikare bataba bagishoboye kurwanya mikorobe zitandukanye (yaba bagiteri, virusi cg imiyege), nuko ukibasirwa n’indwara z’ubwoko bwose.
Hari bimwe mu byo ukora bishobora kugira ingaruka mu kugabanuka k’ubudahangarwa bw’umubiri wawe.
* Kugira umubyibuho ukabije
Ubushakashatsi bwerekana ko umubyibuho ukabije ugabanya ubudahangarwa bw’umubiri. Mu gihe ubyibushye birengeje urugero, ibyago byo kwibasirwa na infection zitandukanye biriyongera.
Mu gihe ufite umubyibuho urengeje urugero bitera ubudahangarwa kugabanuka
Ni ngombwa kugira urugero rukwiye rw’ibiro, ugakora sport niba ubyibushye cyane ndetse ukarya neza mu rwego rwo kwirinda ibibazo bitandukanye byibasira umubiri wawe.
* Gukoresha cyane imiti cyane cyane ya antibiyotike
Gukoresha cyane kandi igihe kirekire imiti ya antibiyotike bishobora gutuma winangira ku miti (bivuze ko ubutaha hari igihe yaba itakikuvura), ndetse bikaba byanagabanya ubudahangarwa bw’umubiri, binyuze mu kugabanya urugero rwa proteyine zitabazwa mu gukora abasirikare (cytokines).
Ni ngombwa gufata imiti yo mu bwoko bwa antibiyotike, ari uko wayandikiwe na muganga gusa, kandi ukayifata neza uko yabikubwiye, yose ukayimara.
Iby’ingenzi ugomba kwitaho mu gihe uri gufata imiti ya antibiyotike
* Isuku nke
Isuku ihagije ku mubiri ndetse n’aho uri, ifasha mu kurinda indwara nyinshi na mikorobe zishobora gutera izo ndwara.
Kutagira isuku ihagije, bibangamira cyane ubwirinzi bw’umubiri, kuko uba ufite ibyago byinshi byo kwinjirwamo na mikorobe, zishobora gutera infection n’ubundi burwayi butandukanye.
* Inzoga nyinshi
Kunywa inzoga nyinshi bigira uruhare runini mu kwangiza abasirikare bashinzwe kurinda umubiri wawe. Iyo abasirikare bagabanutse, nibwo ushobora kwibasirwa n’indwara.
Zimwe mu ndwara zikomeye zikunze kwibasira abanywi b’inzoga ku buryo bukabije harimo n’igituntu.
5* Stress
Guhorana stress buri munsi bigabanya cyane ubudahangarwa bw’umubiri.
Kuba wagira stress umunsi umwe, ibyo ni ibisanzwe nta ruhare runini bigira mu kugabanya ubudahangarwa bwawe, ariko guhorana stress idashira buri munsi, bitera ibibazo bitandukanye, nibwo utangira kwibasirwa n’indwara nk’ibicurane, kuribwa mu gifu, umutwe udakira n’izindi infection.
* Kuryama utinze cyane
Kutaryama igihe gikwiriye bishobora kugabanya ubudahangarwa bw’umubiri, ndetse bikagabanya abasirikare bashinzwe kurwanya mikorobe.
Gutinda kuryama bigabanya urugero rw’abasirikare barinda umubiri
Ubushakashatsi bwakozwe, bwerekana ko abagabo baryama kugeza ku masaha 4 rimwe mu cyumweru, baba bafite mikorobe z’ibicurane nyinshi mu mubiri, kurusha abaryama kugeza amasaha 7 cg 8.
* Kudakora sport
Kudakora imyitozo ngorora mubiri bishobora kugabanya ubushobozi bw’urwungano rw’ubwirinzi, bikaba byakongerera ibyago byo kwibasirwa n’indwara nyinshi.
Gukora sport buri gihe bishobora gufasha mu kongera ubudahangarwa, kuko sport zongera urugero rw’uturemangingo tw’amaraso tw’umweru, dufasha mu kurwanya mikorobe zitera uburwayi butandukanye.
* Kunywa isukari nyinshi
Isukari nyinshi igabanya vitamini C, bityo ubudahangarwa bukagabanuka
Kunywa isukari nyinshi bishobora kugabanya ubudahangarwa, n’ubushobozi bw’umubiri bwo kwirinda indwara buragabanuka cyane ku rugero ruri hejuru.
Ubushakashatsi bwakozwe bwerekanye ko isukari nyinshi yangiza umubiri, itangira gukora iminota micye nyuma yo kuyinywa bikaba byageza ku masaha 5.
Iyo unyweye isukari nyinshi, itangira kugabanya Vitamin C (vitamin y’ingenzi mu kongera ubudahangarwa) mu mubiri ndetse ishobora no kwangiza imiterere y’uturemangingo twitabazwa mu kurinda umubiri.
* Kunywa itabi
Ingaruka zo kunywa itabi ni nyinshi, uretse kuba byagutera kanseri y’ibihaha, itabi rigabanya ubudahangarwa bw’umubiri.
Uburozi bwinshi buboneka mu itabi bugabanya ubudahangarwa bw’umubiri, bubuza uturemangingo turinda umubiri gukora ndetse no kwiyongera. Ibi byose nibyo bituma abanywi b’itabi bakunze kwibasirwa n’indwara z’ibihaha nk’umusonga, gukorora cyane ndetse na asima.
* Guhora urakaye
Guseka byongera abasirikare b’umubiri ndetse bikagabanya imisemburo itera stress. Niba ukunda guhora urakaye, iki nicyo gihe cyo kubihindura kuko bikwangiriza ubuzima, bigabanya ubudahangarwa bw’umubiri wawe.
Ubushakashatsi bwarekana, ko kureba filime zisekeje byibuze isaha 1, byongera cyane ubudahangarwa bw’umubiri
IBYIRINGIRO.RW


text:
Mu byumweru bigera kuri bitatu amaze i Burayi, Miss Mutesi Jolly yasuye ibihugu birimo u Budage mu mijyi itandukanye, u Bufaransa, u Bubiligi ndetse no mu Buholandi.
Mu Buholandi aho yasoeje urugendo rwe, Miss Mutesi Jolly yasuye ishuri ryisumbuye rikomeye mu Mujyi wa Hague rya International School of The Hague. Yaganiriye n’abanyeshuri barenga mirongo itanu bari mu mwaka wa nyuma, yababwiye ibyiza ndetse n’inyungu yihariye ‘Umuganda’ ugira mu iterambere ry’igihugu.
Yababwiye ko ingufu zabo n’ubumenyi bahawe mu ishuri bakwiye kubibyza umusaruro bakora ibifite inyungu ku muryango ndetse bagakorera hamwe ari na yo nkingi rukumbi ibihugu byose byo ku Isi byagakwiriye kugenderaho mu kubaka ubumwe bw’abaturage.
Mutesi Jolly yabwiye aba banyeshuri ko “gukorera hamwe ari umusingi w’iterambere ndetse bifasha mu guhuza abantu baturuka mu byiciro bitandukanye.”
Yabahaye urugero rw’u Rwanda nk’igihugu gisanzwe kirangwamo ibikorwa byo gukora umuganda ndetse yanababwiye ko bitanga umusaruro ukomeye mu iterambere no mu kurushaho kunga abaturage.
Uyu Nyampinga yagarutse i Kigali aho agiye kwitegura urugendo rwo kuzajya muri Amerika kwitabira irushanwa rya Nyampinga w’Isi n’ibindi bikorwa bitandukanye.


text:
Bijya bishoboka ko wabika file zawe kuri flash disk, memory card cyangwa external disk nyuma wajya kuzifungura zikanga gufunguka cyangwa rimwe na rimwe ukanazibura kandi utarigeze uzisiba, ushobora kwibaza ikibitera. Ibi bikunda kubaho cyane iyo flash disk, memory card cyangwa external yawe yatatswe n'amavirus aho virus ishobora kubihisha cyangwa ikabirya ukaba wabibura, tukaba tugiye kureba uko wagarura file zawe ukoresheje mudasobwa yawe utifashishije software zabugenewe kuko ushobora guhura n'iki kibazo kandi nta buryo ufite bwo kubona izo software iyi ikaba ari imwe mu nzira zoroshye zo kugarura file zawe. kurikira amabwiriza ku murongo.
Comeka flash disk, memory card cyangwa external disk yawe kuri mudasobwa:
1.Kanda button iriho akabendera ka Windows na R icyarimwe (Windows key + R) urabona aho wandika
2. Andikamo cmd ukande Enter
3. Nyuma yo kwandikamo cmd ugakanda Enter harafunguka akandi kadirishya wandikemo attrib -h -r -s /s /d x:\*.*, iyi x ihagarariye inyuguti flash disk,memory card cyangwa external yafashe uyicometse kuri mudasobwa yawe, kuko iyo ucometse flash, memory card n'ibindi kuri mudasobwa yawe ihita ibiha inyuguti zitandukanye kugira ngo bikorohere kubitandukanya aha dufate urugero ko flash disk, memory card cyangwa external disk yacu mudasobwa yayihaye inyugita ya G ubwo nitujya kugarura file zacu zariwe cyangwa zanze gufunguka tuzandika attrib -h -r -s /s /d G:\*.*
Nyuma yo gukurikiza amabwiriza yose nkuko tumaze kuyabona mudasobwa yawe izatangira igarure file zawe zari zariwe na virus aho bizatwara nk'umunota umwe cyangwa indi mike uzategereze wihanganye, nyuma birangiye ushobora kujya kuri flash disk, memory card cyangwa external yawe ukareba niba file zawe zagarutse cyangwa niba izari zanze gufunguka zafunguka. Ibi iyo byanze ntibivuze ko file zawe zibuze burundu kuko hari software zabugenewe ushobora gukoresha ukaba wabigarura nka EaseUS data recovery kuko iyi software ifite n'umwihariko wo kugarura n'ibyaba byasibwe kuri flash disk, memory card cyangwa external disk. gusa iyi ni imwe m uzo twababwira kuko hari software nyishyi zigarura file zabuze cyangwa zatatswe na virus.
Here at Ktimez Inc we have qualified programmers that can develop a great web based,desktop and mobile(Androi&IOS) apps for you.Hire Us
Here at Ktimez Inc we have qualified programmers that can teach you every language you are willing to know.Hire Us
You like our daily ICT and Tech news? Hire us, we have a lot of engineers and qualified and skilled IT specialist to train you wherever you are.Hire us


text:
URUKUNDO
Uwo rushatse ruramusanga (Igice cya Munani)
Mu gice cya Karindwi (kanda HANO ugisome) twasize Media atarumva neza impamvu Papa we yishimiye ko Esther akundana na Micheal. Ese urukundo rwa Esher na Micheal ruzakomeza cyangwa ruzakomwa mu nkokora? shira amatsiko muri iki gice!!!
Mumasaha y’ikiruhuko cya saa sita Cyusa yakiriye Paccy mu biro bye maze aramubwira ati:"Paccy ko mbona unsuye mumasaha y’akazise?" maze aramusubiza ati:"ariko turi mumasaha y’ikiruhuko!" akomeza amubwira ati:"none se Cyusa wambabariye ukaza tukajyana ahantu nimugoroba!"
Cyusa yahise atangira kwisekera aramubaza ati:"ufite menshi ko njye ntajya mfata rimwe gusa?"Maze Paccy aramusubiza ati:"Cyusa n’aho wansaba depot yose nayiguha ahubwo nibaza niba wayakira kuko nagerageje kukwirukaho kenshi ariko wowe wanyeretse ko uzi kwiruka cyane kundusha kandi ufite indi ntego igutera kwiruka!" nuko Cyusa ahita amubwira ati:"Twahugiye mu biganiro byawe nibagirwa kukubwira ko bidashoboka, rwose umfashije wareka tugashaka undi munsi kuko ndumva uyu munsi ntameze neza!"
Ku kazi Esther yahamagawe na muzehe (papa we) maze aramubwira ati:" mpoze nganira na murumuna wawe Media twemeranyije ko nimugoroba turahurira hano ngo adufitiye ijambo!" maze Esther ahita amubaza ati:" none se agiye kutwereka umukunzi!" nuko muzehe aramusubiza ati:"nawe ntawe uratwereka kandi ari wowe mukuru!" ariko Esther aramusubiza ati:"njyewe ndacyabyigaho nzaba mbabwira vuba aha!"
Bakivugana Media ahita ahamagara Esther aramubwira ati:"witeguye utese ikirori cy’umunsi w’isabukuru y’amavuko ya Leila? Maze Esther aramusubiza ati:"umpamagaye maze kubwira papa ko ntaza kuboneka muri gahunda wari wadupangiye kandi aranyemereye ndetse ambwiye ko tuyimurira ejo!"maze Media ahita amubaza ati:"ariko numvise ngo Micheal ari buze kwerekana umukunzi we?" nuko Esther aramusubiza ati:"ibyo simbizi kandi niba ariko bimeze turaza kubimenya!"
Ntibyatinze amasaha y’ikirori aragera maze Leila afata ijambo ashimira ubwitabire bw’abaje maze akomerezaho asaba imbabazi agira ati:"mumbabarire ko nababeshye ko uyu munsi ari isabukuru yanjye ahubwo ukuri guhari ni uko Micheal ashaka kubereka umukunzi we!" arongera ati:"ubwo rero umwanya ni uwe!"
Micheal yaraje arababwira ati:"iyaba mufite aba yicaye iruhande rwanjye ariko siko biri!" akomeza agira ati:"ntabwo aho ari mushobora kumubona kuko ntan’umwe muri mwe ushobora kureba uko ndeba ariko nahagera ndamubereka kandi ndabizi muraza kumwishimira!"
Abari aho bamwe batangiye kuvuga bati:"ese yarakize ko twumva ibyo avuga bitumvikana!" abazi ibye na Esther batangiye kuryana inzara abandi batangira kubaza Esther bati:"ese agukoze ibiki?" ariko Esther arabihorera nuko yumvise bamurembeje ahaguruka nk’umuntu uri guhamagara kuri telephone maze arigendera aba ahagaze hanze, ariko agezeyo Cyusa amusangayo aramubaza ati:"ubundi waje tukigendera urumva ibingibi ari ibintu yaduhamagariye koko?
Cyusa yakomeje guhatiriza Esther ashaka ko bigendera ariko Esther aramubwira ati:"Cyusa ndagirango nkubwire ko gukunda ari kimwe no gukundwa bikaba ikindi!" akomeza agira ati:"ubwo rero wikitwaza ko unkunda ngo ushake kuntwara uko ubyumva!" ariko Cyusa akomeza guhatiriza amubwira ati:"none se ko na Micheal wimariyemo birangiye akwanze urambwira ko uri kumpora iki?"
Ariko Esther ahita aramubwira ati:"Cyusa naho Micheal yanyanga ntabwo nagukunda kuko igihe cyose nakomeje kuguhakanira ahubwo ibyo uri kunkorera bitangiye gutuma aho kugukunda nkwikanga!"
Cyusa yakomeje kumubwira ati: "Icyo nzi cyo nushaka uze twigendere utarasebera mu maso y’imbaga iri hano, nakweretse kenshi ko ngukunda, mbikubwira kenshi ariko uranga uyobya umutima wawe n’intekerezo ubiyobereza ku muntu utandusha amafaranga, utandusha ubwiza, utandusha akazi keza, utandusha kuberwa yewe na ko uretse no kuberwa ndanamurusha igikundiro. Njye nyoberwa n’icyo wamukurikiranyemo!
Esther yasubije Cyusa amubwira ati: "Nushaka witake ugeze he, ibyo ntakubonyemo cyera ntabwo nabibona ari uko ubivuze, ibyo wowe wivugaho hari undi musore nabibonyeho kandi ndabizi na we arankunda ariko nakubwiye ko niyo yanyanga ntakundana nawe kuko kuva na kera sinigeze nkugiririra urukundo habe n’urw’ikigoroba kimwe!"
Cyusa yakomeje kumubwira ati: "Ariko Esther wabaye iki koko? Iyo ubona waragiye kwiga nkagutegereza, nkabenga abakobwa bose banyirukansaho, nkanga gutereta n’abandi bakobwa nahuye na bo bose, ubwo koko wumva utarimo kumpemukira?
Esther yaramubwiye ati : "njye nta gihemu niyiziho kuko sinigeze nkubeshya urukundo! Nakubwiye ko nakunze umuntu umwe kuva menye ubwenge kandi sinzamuhindura. Ahubwo niba ugiye igendere ureke guta umwanya n’amagambo yawe, genda wenda urahura nundi."
Maze Cyusa ahita yicara hasi abwira Esther ati:"Esther natakaje amahirwe yose nagiye mpabwa n’abandi nibwira ko uzankunda ariko birambabaza cyane iyo undutisha uriya musazi!" Esther akimara kumva ayo magambo yahise amubwira ati:"mva mu maso udatuma ndakara!" nuko Esther ahita yisubirira mu nzu ahaberaga ibirori.
Micheal yakomeje ijambo rye maze arababwira ati:"nk’uko nabibabwiye rero ubu ni umwanya wo kubamurikira umukunzi wanjye usibye ko ntanuwo mfite!" arongera ati:"muby’ukuri amagambo mvuze ashobora kubatungura ariko ntagitangaje kirimo ahubwo nashakaga kubabwira ko mfite umukobwa nakunze, sinatinye kubimubwira ahubwo nashatse kubanza nkavuga ibyiza bye noneho nkazamubwira ko namukunze ariko isi yose izi ibyiza bye!"
Akomeza agira ati:"afite umutima utandukanye n’uw’abandi kandi afite ubwiza buruta ubw’abaremwe bose kuko ni we undutira ababayeho n’abazabaho !" arongera ati:"ariko mbere yo kumubereka reka mbanze nshimire Esther muganga wankurikiranye mu burwayi bwanjye ndetse musabe yigire hino amfashe kwakira umukunzi wanjye mbona ageze kumuryango yinjira!" Esther yarahagurutse maze yegera Micheal nuko abari aho bose batangira kwitegereza hirya no hino bareba ko babona uwo mukunzi wa Micheal.
Esther ageze iruhande rwa Micheal yahise atuza na we ngo arebe umukunzi wa Micheal maze Micheal aravuga ati:"umukunzi wanjye iyo ampagaze iruhande ibinezaneza bifatanya n’akanyamuneze kumbuza amahwemo maze ngatangira kuririmba ariko uyu munsi ndatuje kuko ngiye kumubwira akandi ku mutima!"
Micheal yamaze umwanya asukiranya imitoma maze ageze aho akora mu mufuka w’ishati yari yambaye akuramo impeta nuko arapfukama maze afata ikiganza cya Esther arayimwambika nuko akimara kuyimwambika abari aho bose bakoma mumashyi barangije arababwira ati:"nguyu uwo nakunze kandi nanyanga nzaba mbuze malayika murinzi kuko yatabaye ubuzima bwanjye ariko kandi ndamusaba ko niba atabyemera yabivugira imbere yanyu maze ngashoka mukiyaga kuko nta kindi naba ntegereje!"
Esther yananiwe kwihanganira imbere y’abobantu maze aramuhagurutsa maze amusoma ku itama maze aramubwira ati:"Micheal ukurwanya nanjye ntaba ambaniye! Ndagukunda, naragukunze kandi nzahora ngukunda none n’iteka ryose! Abanyirukagaho bamenye ko nafashwe kandi namaze guhitamo!!!!"
Umunsi wakurikiyeho Paccy yari yasuye Esther nuko batangira kuganira maze Paccy aramubwira ati:"Sha wowe na Micheal gahunda zanyu mwari mwazipanze neza!" nuko Esther aramubaza ati:"gute se?" akomeza agira ati:"uwakubwira ukuntu numvise binyobeye avuzengo njye kumufasha kwakira umukunze we!" ariko Paccy ahita amubwira ati:"ubwo rero ugiye kumbwira ko atari yakubwiye ko arakwerekana!"
Esther yaramusubije ati:"ahubwo naribajije nti:"ubu koko Micheal ari kumpora iki ku buryo ambwira kwakira umukunzi we! Nibajije ukuntu ngiye guseba imbere y’abantu harimo n’abo nabenze nkumva sindibubashe kuva imbere ntituye hasi pe!" akomeza agira ati:"nukuri ngirango uko yari abivuze iyo biza kuba ariko bimeze mba narahise njya kwiyahura kuko ntari gushobora kubyakira!" nuko Paccy ahita amubwira ati:"niba nawe sha !" akomeza agira ati:"ubu noneho ushobora kumva uko umutima wanjye umerewe mugihe Cyusa atarambohora!"
Paccy yavuye iwabo wa Esther ahita ajya kukazi avuyeyo ajya kureba Cyusa nuko agezeyo arakomanga abura umukingurira nuko agiye kwinjira akubitana na Cyusa nuko Cyusa ahita amubwira ati:"Paccy ndakwinginze va hano!" ariko Paccy akomeza guhatiriza ariko bigeze aho Cyusa asunikira Paccy hanze maze aramubwira ati:"va hano kuko ndumva ntameze neza! Kandi nutinda kugenda ndaguteza abantu"
Paccy yabonye ko Cyusa yababaye yibwira ko nakomeza kumwinginga akamuha akanya ari bukore uko ashoboye kose akamukura mu gahinda, maze akamuhoza amarira yatembaga ku mutima we. Gusa Cyusa yageze aho yanga no kongera kumuvugisha ariko Paccy akomeza kumwegera ashaka kumukorakora ngo amwiyegereze aramubwira ati:"Ariko musore utagira uko asa wampaye byibuze umunota umwe nkakubwira ikinzanye?" ariko Cyusa aramwihorera ndetse arakinga amusiga hanze!
Cyusa yakomeje kwibwira mu mutima we ko ashobora gufatanya na Media bagateranya Micheal na Esther kugirango azakunde yegukane Esther, ibi Cyusa yumvaga azabigeraho bitewe nuko na Media yari amushigikiye!
Ntimuzacikwe n’igice kizakurikira!!!!
Yanditswe na Ndayisaba Simeon


text:
Aya mahugurwa y’iminsi itanu yahawe abagera kuri 60 baturuka mu Mirenge ya Huye, Ngoma na Tumba.
Umukozi wa Croix-Rouge y’u Rwanda mu ishami rishinzwe ibikorwa by’ubutabazi bw’ibanze, Pamella Girimbabazi Rugabira, yavuze ko abahuguwe bigishijwe uburyo bwo gutabara umuntu uri mu bibazo no kwihutira kumugeza kwa muganga.
Yagize ati “Tubaha amasomo atandukanye arimo nko gutabara umuntu wagize impanuka, uwahiye,urwaye bikomeye, mbese ni ubutabazi waha umuntu mbere yuko umugeza kwa muganga utamuhungabanyije. Icya mbere tubatoza ni umutima w’ubutabazi n’urukundo.”
Umwe mu bitabiriye aya mahugurwa yasojwe kuya 7 Ukwakira 2016, yatangaje ko hari byinshi yungutse ku byo yari asanzwe azi.
Jeanne Hakizimana yagize ati “Nabonye ubufasha naha umuntu ubabaye, urugero naguha ni nko guterura umuntu mapyisi, bumwe mu butabazi waha umuntu ufite ikibazo cyo kuruka. Nabashije no kwiga uburyo nasuzuma umuntu nkamenya ikibazo afite. Ikindi nungutse kidasanzwe ni uguterura umuntu wavunitse kandi imvune ye sinyihungabanye”.
Umuhuzabikorwa wa Croix-Rouge y’u Rwanda mu Turere twa Huye na Gisagara, Robert Muyenzi, yasabye abahuguwe kuba intangarugero aho batuye.
Yagize ati “Turabasa guhora ari imboni za Croix-Rouge y’u Rwanda na Leta kuko turakorana, aho batuye bakaba bagomba gutabara no kunganira uwagize ikibazo, bifashishije ubumenyi twabahaye.”
Croix-Rouge y’u Rwanda ivuga ko iki gikorwa cyo guhugura urubyiruko ku gutanga ubutabazi bw’ibanze bakigize ngarukamwaka kandi kizakomereza no mu tundi turere tw’igihugu.


text:
Uko wagira uruhu rwiza ruzira umwera ku maguru
Hari abantu baba bafite amaguru afite uruhu rukanyaraye cyangwa se rukaba rufite umwera rudafata amavuta kubera hari ibyo wakora kandi byoroshye ukagira uruhu rwiza ku maguru.
Ibikoresho
Amavuta ya elayo (huile d’olive) ikiyiko 1
Isukari garama 90
Agace k’akayiko gato ka glycerine.
Uko bikorwa
Shyira isukari ma gasorori
Ongeramo amavuta ya elayo
Sukamo glycerine
Bikoroge cyane byivange
Bishyire muri firigo bimaremo amasaha abiri
Bikarabe n’amazi akonje.
Igihe uri koga ku maguru umaze gushyiraho amazi amaguru atose ujye ukubishaho urwo ruvange cyane
Jya ukoresha ubu buryo kabiri mu cyumweru, ukwezi kuzajya gushira ufite uruhu rwiza ku maguru atakigutera isoni nka mbere
Byavuye kuri la santé.com
Ibitekerezo byanyu
-
-
-
-
-
-
-
-
-
-
Murakoze ku nama nziza mutanga, nanjye nagirango mumbwire umuti yavura imyate igakira burundu. Narivuje kwa muganga ariko umuti bampaye witwa acide salcylique ntuyivura pe, mwigeze mutubwira gukoresha amavuta ya elayo nyashyizeho ahubwo noneho irasara, ubu mpora nambaye inkweto zifunze kuko intera isoni. none rwose mumfashe mundangire umuti uyivura igakira burundu kuko intera ipfunwe
Murakoze
-
Niba warakurikije ibyanditse mu nkuru ivuga ngo uko wakwivura imyate bikanga kuri iyi link http://agasaro.com/spip.php?article4155
ikindi wakora ni gukoresha glycerine iriya isanzwe isa nk’amazi, ukayisigaho nijoro ugiye kuryama bikaba byiza wambaye amasogisi, na mu gitondo umaze koga ukayisigaho ukirirwa wambaye inkweto zifunze. nyuma y’iminsi 3 uko ugiye koga kuba ibirenge ukoresheje inzara uruhu ruba ruri komoka, wirinde gukoresha twa twuma cyangwa utubuye dukuba ibirenge. wongere ukomeze usigeho iyo glycerine, nyuma y’ibyumweru bibiri uzabona iri gushira. hanyuma jya unywa amazi ahagije,
-


text:
Ku wa 14 Nzeli no ku wa 12 Ukwakira umwaka ushize wa 2017, ni bwo umuhesha w’ inkiko w’ umwuga witwa Me Murenzi Francois Robert yagurishije muri cyamunara ubutaka bwubatseho inzu n’ ubuteyeho ishyamba bwa Mukandekezi Scolastika bwombi buherereye mu kagari ka Matyazo, umurenge wa Mushishiro, akarere ka Muhanga. Iki gihe ubu butaka bwagurishijwe kugira ngo hashyirwe mu bikorwa icyemezo cy’ urukiko rw’ ikirenga mu mpera za 2016 rwategetse uyu Mukandekezi Scolastique n’ umuhungu we Yandagiye (...)
Callixte Ndagijimana
Ngo ni ukwezi kwa 5 gushize abakorera umushinga wa LVEMP mu bikorwa byo kubungabunga icyogogo cy’ umugezi wa Nyabarongo ku ruhande rw’ akarere ka Muhanga badahembwa mu gihe mbere yo gutangira akazi bari basezeranyijwe kuzajya bahembwa mu minsi 15 gusa. Kuba aba baturage ahanini bakomoka mu murenge wa Nyarusange batarahembewe igihe ngo biri kubagiraho ingaruka zinyuranye zirimo kwitwa ba Bihemu n’ abo bakaga amadeni bababwira ko nta byumweru bibiri bishira badahembwe, kubura amafaranga yo (...)
Nyuma y’ uko inama nkuru y’ amashuri makuru na Kaminuza mu Rwanda HEC ihagaritse ishami ry’ itangazamakuru muri Kaminuza Gatolika ya Kabgayi ICK muri Werurwe 2017, ikigega gitera inkunga abacitse ku icumu rya Jenoside yakorewe Abatutsi batishoboye FARG na cyo cyahise gihagarika amafaranga azwi nka Buruse(Bourse) cyageneraga abigaga muri iri shami ngo abafashe kwitunga. Nyuma y’ uko iri shami ryongeye gukomorerwa ,abanyeshuri bahabwaga aya mafaranga bijejwe ko bazakomeza kuyahabwa, none ngo (...)
Bamwe mu batuye mu karere ka Muhanga bemeza ko muri iki gihe bitoroshye kugira ngo bemererwe kubaka cyangwa gusana ibyangijwe n’ ibiza. Kuba muri aka karere ka Muhanga atari ubonetse wese wemererwa gusana cyangwa kubaka ngo biri kugira ingaruka zikomeye ku bantu batari bake cyane cyane ababoneraga imirimo mu bikorwa by’ ubwubatsi bakunze kuba bari ahazwi nko ku ndege bategereje ko hari uwahabasanga akajya kubaha ikiraka. Aba bavuga ko ubu bashobora kumara ibyumweru bitatu ntawe urabona (...)
Mu rukerera rwo kuri uyu wa Kabiri, tariki ya 20 Gashyantare 2018 ni bwo impunzi z’ Abanyekongo zahungiye mu Rwanda zibarirwa hagati y’ ibihumbi bine na bitanu zasohotse mu Nkambi ya Kiziba zimazemo imyaka isaga 20 zikora urugendo rw’ amasaha agera kuri 5 ndetse anarenga kuri zimwe zerekeza ku Cyicaro cy’ ishami ry’ umuryango w’ abibumbye ryita ku mpunzi HCR cyo mu Ntara y’ Uburengerazuba giherereye mu mujyi wa (...)
Inkiko Gacaca zasoje imirimo yazo muri Kamena 2012 zimaze guca imanza z’ abakekwagaho kugira uruhare muri Jenoside yakorewe Abatutsi mu Rwanda zisaga miliyoni 2. N’ ubwo izi nkiko zasoje imirimo yazo hari abo zasize imanza zabo zitarangiye burundu. Abo barimo Kwitonda Jean Pierre wakatiwe igifungo cy’ imyaka 19 n’ Urukiko Gacaca rw’ I Gikondo, igihano yajuririye akaza guhabwa icy’ igifungo cya burundu n’ urukiko Gacaca rw’ ubujurire rwa Gahogo rwo mu karere ka Muhanga. Umwe mu bari bagize (...)
Ruhango- Bweramana- Abahinzi b’ umuceri mu gahinda gakomeye nyuma y’ uko urugomero rwabo rwangijwe n’ imvura
Mu minsi yashize ngo mu karere ka Ruhango haguye imvura nyinshi yangiza ibintu bitandukanye birimo n’ urugomero rwa Nkubi rwagaburiraga amazi imirima y’ umuceri iri mu bice binyuranye by’ umurenge wa Bweramana none ngo kugeza magingo aya iyi mirima yabuze amazi ku buryo n’ abahinzi bawo basigaye bahinga mu gihe cy’ imvura gusa. Ubuyobozi bw’ Umurenge wa Bweramana buvuga ko iki kibazo bukizi ndetse ngo bwakigejeje ku nzego zibukuriye zirimo akarere na ko kemera kuzagira icyo kagikoraho (...)
Mu bihe bitandukanye abagenerwabikorwa ba VUP (Porogaramu igamije kuzamura abanyarwanda batishoboye) bo mu mirenge inyuranye y’ akarere ka Ruhango cyane cyane uwa Ruhango n’ uwa Kinihira bakunze kumvikana bavuga ko bamaze igihe kitari gito bakora imirimo y’ amaboko muri iyi gahunda ariko ntibahembwe. Abatari bake bavugaga ko babaga bamaze amezi 3 batarafata ku mafaranga ubundi baba bagomba guhabwa mu gihe kitarenze iminsi 10 y’ akazi. Kuri ubu ubuyobozi bw’ akarere ka Ruhango buvuga ko (...)
Abatuye mu murenge wa Kabagari baravuga ko gusenyuka kw’ iteme ryacagaho imodoka zinyuranye cyane cyane izitwara abagenzi ryatumye ikiguzi cy’ urugendo kujya mu mujyi wa Kigali cyangwa mu bindi bice cyenda kwikuba inshuro 2. Ukwezi kurashize imodoka yikoreye amatafari yangije iteme rya Kamiranzovu riherereye mu murenge wa Kabagari mu karere ka Ruhango. Nyuma y’ iyangirika ry’ iri teme ngo ingendo ku bavaga muri uyu murenge bajya mu bindi bice by’ aka karere ndetse no mu mujyi wa Kigali (...)
Mu minsi ishize mu karere ka Kamonyi n’ aka Ruhango haguye imvura nyinshi yangiza bikomeye ikiraro cyambukiranya umugezi wa Mukunguri ugabanya Umurenge wa Mbuye wo mu karere ka Ruhango n’ uwa Mugina wo mu karere ka Kamonyi. Abaturage bo muri utu turere duhana imbibi cyane cyane abo muri iyi mirenge bavuga ko kugeza ubu ubuhahirane bwahagaze bitewe n’ uko batakibona uko bambuka uyu mugezi ukunze kugira amazi menshi iyo imvura yaguye. Ushaka kujya mu karere kamwe muri utu yambutse uyu (...)


text:
Basir, Jun na Kobbi, ni abavandimwe biga mu mashuri yisumbuye bashinze itsinda ririmba indirimbo zaririmbiwe Imana (Gospel music) cyane cyane mu rurimi rw’icyongereza mu njyana ya Hip Hop; bakaba bamaze gusohora indirimbo ya mbere bise “Ariho”.
Aba baririmbyi bakoze itsinda bise "A. BOYS" iyi ndirimbo ya mbere bayikoranye n’umuhanzi Serge Iyamuremye na we bafitanye isano ya hafi.
Iyamuremye yadutangarije ko nyuma yo kubona impano ibarimo yafashe icyemezo cyo gukorana na bo cyane kubera uburyo uburyo baririmba mu rurimi rw’icyongereza kandi bagakora injyana ya Hip hop itari imenyerewe mu ndirimbo ziririmbirwa Imana.
Umukuru muri aba basore afite imyaka 17, naho umuto akagira 16.
Iyamuremye w’imyaka 20 avuga ko amaze kumva ubutumwa bw’indirimbo z’aba basore yumvise yakora ibishoboka byose ubutumwa bwabo bukagera ku bantu benshi kuko yatekerezaga ko ivugabutumwa no mu bana ari ryiza.
Aba basore bavuga ko bafite umugambi wo kuramya Imana mu buryo bwa HIP HOP, bemeza ko byashoboka ko icya mbere ari umutima kandi ngo barifuza kubigeraho.


text:
Abarya imboga za Dodo bakwiriye kurya n’umurama wazo
Umurama w’imboga zo mu bwoko bwa Dodo (Amaranth) zeze neza, uvamo ibiribwa biba byiganjemo intungamubiri zitandukanye, bityo abazirya barasabwa kutawupfusha ubusa, ahubwo na wo bakawurya.
Imboga za kijyambere zo mu bwoko bwa “Dodo” abantu batandukanye bamenyereye ko haribwa ibibabi byazo gusa, ariko uko iterambere n’ikoranabuhanga bigenda byiyongera, bimaze kugaragara ko umurama w’izo mboga utunganyijwe neza, uvamo ibiribwa bitandukanye birimo ifu ikorwamo, umutsima, amandazi, n’igikoma.
Uyu murama kandi ukorwamo injugu abantu bamenyerewe ko ziva mu bigori gusa.
Umurama w’imboga z’ibyatsi ushobora kubyazwa ibindi biribwa nk’ibindi binyampeke
Bibicho Rutunda, umuyobozi w’ikigo gitunganya umurama wa Dodo gikorera mu murenge wa Muyumbu mu Karere ka Rwamagana, yatangarije IGIHE.com ko umurama wa Dodo za kijyambere udakwiye gupfushwa ubusa.
Yagize ati “Dodo za kijyambere, ntiziribwa amababi gusa, kuko mu murama wazo harimo intungamubiri nyinshi ziruta iziba mu bindi binyampeke byose.”
Yakomeje avuga ko abarya izi mboga bakwiriye kujya barya n’umurama wazo, ariko babanje kuwutunganya ku buryo bwabugenewe, ati “habamo ibituma abana bagira ubwenge cyane, hakabamo n’ibituma abantu bakuru badasaza imburagihe, ikindi kandi hakabamo ibirinda virusi zitandukanye.”
Rutunda Bibiche asobanura neza ko ifu y’imbuto za dodo ivamo ubugali bwiza
Rutunda akomeza avuga ko umurama w’izi Dodo za kijyambere, ikigo ayoboye cyawuhawe n’ikigo cy’Igihugu gishinzwe guteza imbere ubuhinzi (RAB), akaba ashishikariza abanyarwanda, guhinga no kurya ibikomoka ku murama wa Dodo za kijyambere.


text:
Rwanda : Bageze ku ri miliyoni 2 babikesha gahunda y’ubudehe
Ubudehe bwazamuye benshi bubakuye mu cyiciro cy’abatishoboye none ubu bageze kugaciro ka Miliyoni 2 mu mitungo yabo babikuye ku mafaranga ibihumbi mirongo itanu gusa bahawe muri gahunda y’ubudehe.
Bamwe mu baturage biteje imbere binyuze muri gahunda y’ubudehe baremeza ko batakibarirwa mu cyiciro cy’abatishoboye kuko bamaze kwiteza imbere mu mibereho yabo ya buri munsi.
Gatera Ildephonse utuye mu kagari ka Kabeza mu murenge wa Nyamiyaga wo mu karere ka Gicumbi atangaza ko bamuhaye inkunga y’ibihumbi 50 nk’umuturage w’icyitegrerezo muri ako kagari ariko ubu ageze kubutunzi bufite agaciro ka miliyoni 2.
Ati “ nari mubaturage bakennye kurusha abandi ariko nshoboye gukora ikibazo narimfite n’ubushobozi ariko aho bampereye amafaranga ibihumbi 50 nabashije kwiteza imbere.
Ayo mafaranga yayaguzemo ihene eshatu zirororoka maze aza kuguramo inka imwe y’inyarwanda nayo itangira kumuha ifumbire n’amata kandi nayo irororoka ubu akaba yoroye inka 3 za Kijyambere.
Nyuma yo kubona ifumbire n’amata yakoze n’amaterasi y’indinganire akajya ayafumbira maze umusaruro ukomoka kubuhinzi uriyongera.
Mukaruhigi Evelyne we yemeza ko gahunda y’ubudehe iyo itamugeraho aba afite imibereho mibi n’abana be kuko yari abayeho nabi cyane ariko nyuma yo kumuha inka ubu afite ubuzima bwiza.
Bimwe mubibazo byakemutse harimo ikibazo cy’imirire mibi y’abana be, ubu abana bameze neza babasha kwambara inkweto, kubabonera ibikoresho by’ishuri, bariga neza, ndetse arahinga akeza kubera ko yabonye ifumbire ikomoka kuri iyo nka.
Kiza Ladislas we yemeza ko itungo rigufi ry’ingurube bamuhaye muri iyo gahunda ryatumye abasha gukora amaterasi y’indinganire ubu akaba ntakibazo cy’inzara kikirangwa murugo rwe.
Asanga gahunda y’ubudehe ikomeje yazatuma abanyarwanda bose bava mu bukene burundu.


text:
Umuhango wo gutanga izi mpamyabumenyi z’ibanze (Diplôme élémentaire de langue Française-DELF) ku banyeshuri 153 wabereye ku cyicaro cya Ambasade y’u Bufaransa mu Rwanda kuri uyu wa Gatanu, tariki 30 Nzeri 2016.
Umuyobozi ushinzwe ibikorwa muri Ambasade y’u Bufaransa mu Rwanda, Xavier Verjus Renard, yashimiye abana bakoze ikizamini ko batsinze neza.
Yagize ati " Ni iby’igiciro gikomeye kuri njye gushyikiriza impamyabumenyi abana biga ururimi rw’Igifaransa mu bigo bitandukanye bibarizwa mu Mujyi wa Kigali ndetse n’ahandi mu gihugu. Birashimangira ko mwungutse ubundi bumenyi mu gukoresha ururimi."
Yakomeje agira ati “Mu cyiciro murangije cya "DELF A1" byagaragaye ko mwatsinze neza. Ndabifuriza gukomeza no mu rwego rwisumbuyeho ngo murusheho kumenya Igifaransa kuko ari ururimi mpuzamahanga."
Philippe Vignes ushinzwe isomo ry’Igifaransa yavuze ko nyuma y’icyiciro cya mbere hari n’ibindi byiciro by’ingimbi ndetse n’iby’abakuze.
Abakomeza amasomo yabo, biga ibyiciro bitandatu bahugurirwa gukoresha ururimi rw’Igifaransa ndetse n’izindi zirimo icy’Espagnol, Icyongereza, Igishinwa, n’Igitaliyani, nk’uko byemejwe n’Inama yiga ku ndimi mu bihugu by’i Burayi mu mwaka wa 2000 igaragaza urwego rw’abagomba guhatana mu rurimi uko bitwara.
Ibi byiciro birimo A1 na A2 ku batangizi, B1 na B2 ku bamaze igihe biga ndetse na C1 na C2 ku bamaze kugera ku rwego rwisumbuye. Umuntu ufite impamyabumenyi yo ku rwego rwa B2 ashobora kujya kwiga muri Kaminuza mu Bufaransa.


text:
Umushinga Save the children ukorera mu Karere ka Gakenke wahuguye abakozi bashinzwe imibereho myiza y’abaturage ku rwego rw’Umurenge, abakozi bashinzwe Iterambere n’ubukungu ku rwego rw’Akagari,Abakozi b’abashizwe Uburezi ku rwego rw’Umurenge, ukuriye DASSO ku rwego rw’Umurenge, Inshuti z’umuryango ku rwego rw’Umurenge ku burengazira bw’umwana no ku murengera.
Jean Claude Hagumimana, umukozi w’umuryango mpuzamahanga ushinzwe gufasha no guteza imbere uburenganzira bw’umwana(Save the Children) mu Karere ka Gakenke , avuga ko aya mahugurwa agamije kongerera ubumenyi n’ubushobozi uburyo bwo gukurikirana ibibazo bijyanye no kurengera ndetse no guteza imbere uburenganzira bw’umwana.
Abahuguwe bakaba baganirijwe ku bibazo bitandukanye abana bahura nabyo harimo iby’abana batereranwa, ibibazo by’abana bata amashuri, ibibazo by’abana batanditse mu bitabo by’irangamimerere, ibibazo by’abana bakorerwa ihohoterwa ku buryo butandukanye birimo ibishingiye ku gitsinda, ihohoterwa ribabaza umubiri.Ibi bibazo byose bikaba bisaba ubufatanye kugira ngo bikemuke.
Jean Claude Hagumimana, yasabye abahuguwe gufatanya kwimakaza uburenganzira bw’umwana, gufatanya kugira ngo ahabonetse ikibazo kibangamira imibereho y’umwana gikemurwe cyane cyane ko iyo abantu basangiye amakuru bagahuza imbaranga batanga umusaruro mwiza kandi urabye.
Mujawimana Marie Chantal, Umukozi ushinzwe iterambere n’ubukungu mu Kagari ka Rusagara mu Murenge wa Gakenke avuga ko yasobanukiwe uburyo ibibazo bitandukanye abana bahura nabyo byakoherezwa mu nzindi nzengo mu gihe yananiwe kubikemura.
Mujawimana Marie Chantal yavuze kandi ko bagiye kumanuka mu Midugudu bashakishe abana bafite ibibazo bitandukanye babarurwe bityo babafashe kubikemura.
Biratunganye Evode Inshuti y’Umuryango mu Murenge wa Karambo avuga ko nyuma y’amahugurwa bahawe na Save the Children bagiye kwihutira kwera abana kugira ngo umwana uwo ariwe wese bamumenye, bamenye n’ibibazo yaba afite kandi bakanasura imiryango nkenshi gashoboka.
Umuyobozi w’Ishami ry’imiyoborere myiza mu Karere ka Gakenke Juveral Hakizimana yasabye abitabiriye amahugurwa gusesengura no gukemura ibibazo mu kurengera ubuzima bw’umwana ku bibazo ahura nabyo .
Juveral Hakizimana yabasabye kandi ubufatanye kugira ngo ibibazo abana bahura nabyo bikemuke.


text:
Ababyeyi barerera mu ishuri ry’incuke n’abanza mu kigo Victorious Academy baravuga imyato iri shuli kuko ryabakuye ku ngendo bakoraga bajya i Bugande gushaka amashuli y’abana babo kuri ubu ntibakigira guhangayikira ireme ry’Uburezi.
Ishuri Victorious Academy ry’abagande rifite icyicaro gikuru mu mujyi w’Akarere ka Kayonza arinaho ryatangiriye mu mwaka wa 2013, rifite kandi amashami yaryo i Gahini no mu Karere ka Rwamagana.
Umuyobozi w’ishuri Victorious Academy Musisi Bob Charles yagize(...)
Ababyeyi barerera mu ishuri ry’incuke n’abanza mu kigo Victorious Academy baravuga imyato iri shuli kuko ryabakuye ku ngendo bakoraga bajya i Bugande gushaka amashuli y’abana babo kuri ubu ntibakigira guhangayikira ireme ry’Uburezi.
Ishuri Victorious Academy ry’abagande rifite icyicaro gikuru mu mujyi w’Akarere ka Kayonza arinaho ryatangiriye mu mwaka wa 2013, rifite kandi amashami yaryo i Gahini no mu Karere ka Rwamagana.
Umuyobozi w’ishuri Victorious Academy Musisi Bob Charles yagize ati“kwigisha umwana w’incuke ni iby’agaciro mu bumenyi n’uburere kandi bazamuka batsinda neza, dutsindisha 100%, abanyeshuri 50 bo mu mashuri abanza bakoze umwaka ushize bose baratsinze”
Uwizeye Vedaste Uhagarariye ababyeyi barerera kuri Victorious Academy
Yagize ati“abana baryigaho batsinda neza,ishami rya Rwamagana ryaturuhuye amatike y’imodoka twatangaga twohereza abana bacu kuryigaho i Kayonza dukurikiye ireme ry’uburezi”
Avuga ko kandi iri shuri ry’abagande ryorohereje ababyeyi bajyaga gushaka amashuri y’abana asobanutse Uganda bakurikiyeyo uburezi bufite ireme;ndetse n’ururimi rw’icyongereza.
Giramata Joyce nawe uharerera avuga ko kubera kurarikira ireme ry’uburezi bahabona kandi nta bushobozi afite ngo yemeye gusabayo akazi ko kogosha abanyeshuri baryigaho kugirango abana be nawe baryigemo.
Umunyamabanga Nshingwa bikorwa w’Umurenge wa Muhazi Egide Hanyurwimfura iri shami riherereyemo avuga ko ngo kubera ubunararibonye babona kuri iki kigo,n’abatuye kure y’umujyi bashyiriweho imodoka zijyana abana ku ishuri.
Niyigaba Elia wigaga muri Gs Rugando i Kigali ati “iki kigo gifite itandukaniro mumyigishirize niyo mpamvu naje ngikurikiye, ndikwitegura ikizamini cya Leta nzatsinda ndabyizeye mba uwa kabiri, kandi n’abanyeshuri baharangirije bose baragitsinda”
Ku gicamunsi cyo Kuwa 30/10/2016, abana barangije amashuri y’incuke ndetse n’abanyeshuri bitegura gukora ikizamini gisoza amashuri abanza baherekejwe n’ubuyobozi n’ababyeyi babo bakoze ibirori(Graduation).
Bakaba baratangije urugendo ruva ku ishuri ryabo ishami rya Rwamagana hahuriye ayo mashami yose 3,bazenguruka mu mujyi wa Rwamagana bishimira umunsi wabo banahabwa indangamanota asoza uyu mwaka.
Ni igikorwa ngarukamwaka, iri shuri rifite abanyeshuri 900 bose hamwe ab’incuke n’abamashuri abanza, kandi buri mwaka umubare ukaba wiyongera. Umuyobozi w’ishuri Victorious Academy Musisi Bob Charles avuga ko ireme ry’uburezi rihera ku ncuke, ngo bakaba batsindisha abana ku manota meza kuko babitaho.
Bakoze urugendo kuturuka ku ishuri ryabo iRwamagana barangajwe imbere n’umuyobozi mukuru w’ayo mashami n’incuke bazenguruka umujyi wa Rwamagana
Yanditswe na Akayezu Jean de Dieu/MUHABURA.rw
turashimira abarezi bokuriryo shuri ndetse n’abayobozi kandi tubasaba ko banashyira amashami muntara zose natwe tugashyiramo abana bacu
turashimira abarezi bokuriryo shuri ndetse n’abayobozi kandi tubasaba ko banashyira amashami muntara zose natwe tugashyiramo abana bacu
Turashimira Muhabura kutubera ijiso nukutujezaho ibintu byinjenzi bidufitiye akamaro cyane ibijanye nuburezi mu bana bu Rwanda rwejo. Ndababashimiye.


text:
Kuri uyu wa Gatandatu tariki ya 27 Mutarama 2018 mu murenge wa Muyira ku rwibutso rwa Nyamiyaga habereye umuganda usoza ukwezi kwa Mutarama 2018, hakaba hakozwe igikorwa cyo gusiza ikibanza kizubakwamo urwibutso rwa Jenoside rw'amayaga,
Umuganda witabiriwe n'abayobozi batandukanye barimo Umunyamabanga wa leta muri Ministeri y’Ubuzima Dr. NDIMUBANZI Patrick akaba n'umushyitsi mukuru, Umuyobozi w'Akarere ka Nyanza, bwana NTAZINDA Erasme, Hon. Députe Nyirabega Euthalie, Umuyobozi wa Police mu karere ka Nyanza, SSPT Kizza Edouard, Umuyobozi w'Akarere wungirije ushinzwe iterambere ry'ubukungu, bwana Kajyambere Patrick n'abandi bayobozi batandukanye.
Abayobozi n'abaturage bari mu muganda
Mu butumwa bwatanzwe, Umunyamabanga wa Leta muri Minisiteri y'ubuzima yavuze ku munsi mukuru w'intwari uzizihizwa tariki ya 1 Gashyantare 2018, asobanura neza intwari icyo ari cyo,
Ubundi butumwa bwahatangiwe harimo gahunda y'ubwisungane mu kwivuza aho abaturage batarishyura basabwe kwihutira kwishyura, Kwita kuri gahunda yo kugaburira abana ku ishuri (School Feeding), Kwita ku isuku no kugira uturima tw'igikoni mu rwego rwo kurwanya imirire mibi.
Abaturage bashimiwe uruhare bagaragaje mu kwiyubakira amashuri abana bakaba baratangiye umwaka w'amashuri bahita bayigiramo.
Yabashimiye kandi igikorwa cyiza bagize bakomeje no kugiramo uruhare cyo kwiyubakira urwibutso rwa Jenoside.


text:
Ibanga ryo kugira ubuzima bwiza
Burya “kwirinda biruta kwivuza.” Icyakora, hari indwara umuntu adashobora kwirinda. Nubwo bimeze bityo ariko, hari ibintu wakora ntuzahazwe n’indwara cyangwa ukazirinda burundu. Dore ibintu bitanu byagufasha kugira ubuzima bwiza.
KUGIRA ISUKU
Abaganga b’inzobere muby’ubuvuzi bakunze kugira abantu inama igira iti “bumwe mu buryo bw’ingenzi bwo kwirinda indwara cyangwa kuzanduza abandi” ni ukugira isuku" ku mubiri wawe, aho utuye, ndetse no mubyo ukoresha mubuzima busanzwe. urugero ruto twatanga. igihe umuntu azirikana gukaraba intoki hari byinshi aba yirinze kuko utabikora abafite amahirwe mesnhi yo kwandura indwara zitandukanye. nk’ ibicurane byakwandurira mukwikora ku zuru cyangwa ku maso, mu gihe intoki ze ziriho virusi ibitera. Uburyo bwiza bwo kubyirinda ni ugukaraba intoki buri gihe. Nanone kandi isuku ishobora gutuma n’indwara y’igikatu itaba icyorezo, urugero nk’umusonga n’indwara z’impiswi. Izo ndwara zihitana abana bari munsi y’imyaka itanu basaga miriyoni ebyiri buri mwaka.
GUKORESHA AMAZI MEZA
Mu bihugu byinshi biri munzira y’amajyambere, kubona amazi meza ahagije abagize umuryango ntibyoroshye. Ariko kandi, hari impamvu zishobora gutuma kubona amazi meza biba ikibazo cy’ingorabahizi aho ari ho hose ku isi. Amazi ashobora kwandurira aho aturuka cyangwa ku isoko bitewe n’umwuzure, inkubi y’umuyaga, itiyo yatobotse n’ibindi. Iyo ibigega bidafite isuku cyangwa isoko ikaba yanduye, mikorobe zishobora kororokera muri ayo mazi mu buryo bworoshye. Ibyo bishobora gutera indwara zitandukanye nka korera, macinya, tifoyide, indwara z’umwijima n’izindi. Buri mwaka, ugereranyije abantu miriyari imwe n’ibihumbi magana arindwi bandura indwara z’impiswi bitewe no kunywa amazi mabi.
KURYA INDYO YUZUYE
Kurya neza ni ukurya indyo yuzuye, ni ukuvuga ikungahaye ku ntungamubiri. Jya urya umunyu, ibiribwa birimo ibinure n’isukari biri mu rugero kandi wirinde kugwa ivutu. Ifunguro ryawe ntirikaburemo imbuto n’imboga kandi ntugahorere indyo imwe. Mu gihe ugiye kugura imigati, ibituruka ku binyampeke, makaroni cyangwa umuceri, jya ubanza usome ibibigize cyangwa akamaro bifitiye umuburi biba byanditse ku kintu bipfunyitsemo cyangwa nimba uhahiye murukali/isoko kuri internet usome neza ibyanditse kuricyo gicuruzwa. Ibiribwa nk’ibyo biba bikungahaye ku ntungamubiri kurusha ibyatungayirijwe mu nganda. Kugira ngo umubiri wawe ubone poroteyine, ujye urya inyama nke kandi zidafite ibinure byinshi, urye n’izikomoka ku biguruka. Mu gihe bigushobokera, ujye urya amafi incuro nibura ebyiri mu cyumweru. Nanone mu bihugu bimwe na bimwe hashobora kuboneka imboga zikungahaye kuri poroteyine.
Kurya ibintu birimo isukari nyinshi n’amavuta menshi bishobora gutuma ugira umubyiho ukabije. Kugira ngo ubyirinde, ujye unywa amazi aho kunywa ibinyobwa biryohera. Mu gihe urangije kurya, jya urenzaho imbuto aho kurenzaho ibirimo isukari nyinshi cyane. Gabanya ibyokurya birimo amavuta urugero nka za sosiso, inyama, za keke, amavuta y’inka, foromaje na biswi. Aho gutekesha amavuta yongera ibinure byinshi mu mubiri, jya utekesha amavuta atuma urushaho kugira ubuzima bwiza.
Umunyu w’igisoryo na wo ushobora gutuma umuvuduko w’amaraso uzamuka, bikaba byagutera uburwayi. Niba ufite icyo kibazo, ujye usuzuma amabwiriza aba yanditse ku bintu bapfunyikamo kugira ngo utarya umunyu mwinshi. Aho gukoresha umunyu, jya ukoresha izindi ndyoshyandyo cyangwa ibindi birungo.
Ni iby’ingenzi kumenya uko ibyo ugomba kurya biba bingana n’ubwoko bwabyo. Bityo rero, mu gihe wumva uhaze ujye urekera aho.
Nanone jya uzirikana ko hari ibyokurya bishobora kwangiza ubuzima. Ibyokurya bidateguye neza kandi ntibibikwe neza, bishobora kwangiza ubuzima.
GUKORA SIPORO
Umuntu ahitamo siporo akurikije imyaka afite, cyangwa uko ubuzima bwe bumeze. Byaba byiza rero ubanje kugisha inama muganga mbere yo gutangira gukora siporo iyo ari yo yose. Hari abantu batandukanye batanze inama zigaragaza ko abana, abangavu n’ingimbi bagombye nibura gukora siporo mu gihe cy’isaha imwe buri munsi, yaba ikomeye cyangwa iringaniye. Abantu bakuru bo bagombye kumara amasaha abiri n’igice bakora siporo iringaniye, cyangwa se bakamara iminota 75 bakora siporo ikomeye mu gihe cy’icyumweru kimwe.
KURYAMA IGIHE GIHAGIJE
Kudasinzira igihe gihagije bishobora gutera umubyibuho ukabije, ihungabana, indwara z’umutima na diyabete cyangwa bigateza impanuka zikomeye. Ibyo bigaragaza neza ko kuruhuka bihagije ari iby’ingenzi.
Theophile/ Murukali


text:
Prééclampsie cyangwa Preeclampsia, ni indwara ikunda gufata abagore batwite. Mu Rwanda ikunda kuhagaragara cyane ikaba ari imwe muzizahaza abagore batwite. Muganga wa CHUK yatubwiye ko nibura bakira umubyeyi umwe ku munsi kubera pre eclampsie. Bikaba bishobora kugera kuri 15% by’impamvu zituma abagore batwite bakirwa mu bitaro.
Preeclampsia ku bagore batwite ni iki ?
Preeclampsia ni indwara ifata abagore batwite ikaba igaragazwa n’umuvuduko mwinshi w’amaraso (Hypertension) hamwe n’indwara y’impyiko ituma mu nkari hagaragaramo proteins kuburyo budasanzwe (proteinurie). Preeclampsia itangira nyuma y’ibyumweru makumyabiri umugore asamye (igihembwe cya 2 kirangira cyangwa icya 3 cy’inda)
Iterwa ni ki ?
Igitera iyo ndwara ntikizwi neza. Zimwe mu mpamvu zikekwa ni izi :
- Indwara z’imiyoboro y’amaraso
- Indyo
- Indwara z’uruhererekane mu miryango (genetique) Hari ibindi bishobora kongera ibyago byo kuba wagira iyo ndwara ;
- Inda ya mbere
- Gutwita impanga
- Umubyibuho ukabije
- Gutwita ukuze (urengeje imyaka 35)
- Kuba wari usanganywe indwara ya diabete, Hypertension cyangwa impyiko
Kenshi, abagore bapimwa Prééclampsie baba basanzwe bumvaga bameze neza. Ibimenyetso byayo ni :
- Kubyimba amaboko, mu maso
- Kongera ibiro (kuburyo bukabije kandi mu gihe gito)
- Kwiyongera cyane k’umuvuduko w’amaraso (hypertension)
Ivurwa ite ?
Uburyo bwo kuyivura bwonyine ni ukubyaza umugore. Iyo umwana amaze gukura yenda kuvuka (hejuru y’ibyumweru 37 atwite), muganga ashobora gufata icyemezo cyo kubyaza umugore kugirango pre eclampsia ihagarare.
Iyo umwana akiri muto cyane, prééclampsia ikaba yoroheje, muganga ashobora gufata icyemezo cyo kuvura umugore agategereza ko umwana akura muri icyo gihe umugore asabwa gukurikiza ibi :
Umugore utwite yayirinda ate ?
- Kuruhuka, kuryamira uruhande rw’ibumoso igihe cyose
- Kunywa amazi menshi no kugabanya umunyu mu biryo
- Gukurikinirwa hafi na muganga akareba niba umwana na nyina bameze neza
- Gufata imiti igabanya umuvuduko w’amaraso Nubwo nta buryo buhamye bwo kuyirinda, ni ngombwa ko abagore batwite batangira kujya kwa muganga gupimisha inda hakiri kare kandi bakabikomeza igihe cyose bagitwite. Ibi bishobora gutuma muganga wawe abona ko ufite iyo ndwara hakiri kare akayivura.
Byanditswe na Dr Nyemazi Peter


text:
Inkwavu
Akenshi bazorora kubera inyama n’impu zazo. Ubwoko bw’inkwavu buboneka muri akaka karere harimo american albino, checkered giant, flemish giant na norfolk.
Ibyiza byo korora inkwavu
Inkwavu biroroshye kuzubakira
zihaka igihe gito hagati y’iminsi 30 na 31.
Inkwavu zitanga umusaruro munini, urukwavu rw’urugore rushobora kubyara inshuro enye mu mwaka rutanga byibuze impuzandengo y’utwana dutandatu kugeza ku munani kurubyaro.
inkwavu zororwa hagati y’ibyumweru bitandatu kugeza k’umunani kikaba ari igihe gito ugereranyije nandi matungo.
Inkwavu zihanganira indwara cyane
Inkwavu zihanganira ikirere icyo aricyo cyose
Inkwavu zororwa kubera inyama zitwa inyama z’umweru muri rusange. Inyama z’umweru zifite akamaro n’intungamubiri nyinshi kurusha inkoko.
Uruhu rw’urukwavu rukoreshwa mu gukora amatapi, ikote. Ubwoya bwazo ni bwiza ku masoko mpuzamahanga.
Tworore inkwavu
Shyiraho Igitekerezo!
Subscribe to: Post Comments (Atom)


text:
Thursday, April 21, 2016
ESE WARUZI KO MUGAKENKE AHAHOZE ARI COMMUNE NYARUTOVU HARI IBUYE RITUMA ABAKOBWA BAGUMIWE BABONA ABAGABO
Yanditswe na Thamimu Hakizimana
Ni ibuye rimaze igihe kirekire, yewe n’abakuze bahaturiye bavuga ko batazi igihe ryahagereye kuko ngo bavutse barisanga. Kubera akamaro abaturage bavuga ko ribafitiye, gitifu w’Umurenge wa Karambo yashatse kuhacisha umuhanda abaturage barabyanga kugirango abakobwa babo batazagumirwa.
Nubwo bamwe mu Banyarwanda bashobora kubifata nk’urwenya cyangwa imyumvire ikiri hasi, abaturage bo mu Murenge wa Karambo mu Karere ka Gakenke mu Ntara y’Amajyaruguru bo bemeza aho umurenge wabo wubatswe hari ibuye ry’amashaba rituma abana b’abakobwa babona abagabo ndetse na n’ubu abakobwa baracyajya kuhahagarara iyo bakeneye abagabo.
Nyuma yo kumva ko abakobwa batandukanye bo muri uyu Murenge ndetse n’abaturuka mu yindi Mirenge ihana imbibi n’uyu wa Karambo,twasuye iri buye ryiyambazwa n’abakobwa batandukanye bashaka abagabo barushingana cyangwa abakunzi.
Mu buhamya bw’abatuye hafi y’iri buye, bavuga ko abakobwa bagumiwe cyangwa bifuza abagabo bo muri uyu Murenge n’indi bihana imbibi bakunze kurigana bakaritura agahinda ko kubura abagabo mu minsi mike bagasubizwa. Umutesi Aline w’imyaka 25 utuye mu Kagari ka Kanyanza mu Murenge wa Karambo yemereye ikinyamakuru ko umugabo we bamenyaniye kuri iri buye.
Yagize ati “ Wenda biragoye kubyemera ariko rwose njye ndabizi ritera ishaba bitewe n’uko nanjye umugabo wanjye twamenyaniye aha muri 2010 ubwo nari naje kuhicara mvuye gusenga nawe yahatembereye.”
Yakomeje avuga ko nta muntu ukwiye guhakana ko ritera amashaba bitewe n’uko hari abakobwa benshi ryatumye babona abagabo cyane cyane ko n’umugore wamubwiye ngo azahaze nawe umugabo we ariho bari bamenyaniye.
Uwajeneza Sandrine w’imyaka 19 nawe avuga ko yakuze yumva ababyeyi be bavuga ko mu Murenge wa Karambo haba ibuye ritera amashaba abakobwa
Yagize ati “ Nanjye nakuze mbyumvana ababyeyi banjye ko iryo buye rituma abakobwa babona abagabo vuba vuba ngo kubera ko iyo baje kuryicaraho bahita baza kubaganiriza. Nuko njye ntarateganya gushaka ariko byibuze nyuma y’umwaka umwe nanjye nzatangira kujya nza hano cyane kugira ngo mbone umugabo.”
Kuki baryise ibuye ry’amashaba?
Uwitwa Mutuyimana Patrick yagize ati “ Impamvu baryise gutya n’uko abakobwa benshi bakunda kuza kuryicaraho biganirira, bose bagiye bahakura abagabo cyane cyane ko buri musore cyangwa umugabo wese uhababonye yahitaga aza kubaganirizaga bakamenyana.”
Abaturage babujije ubuyobozi kurihakura
Umunyamabanga Nshingwabikorwa w’Umurenge wa Karambo, Hakizimana Juvenal yabwiye umunyamakuru wacu ko iri buye ry’amashaba rifite amateka akomeye muri aka agace. Hakizimana avuga ko mu ntangiriro z’uyu mwaka wa 2016 yashatse kurihakura abaturage bose bahita bamubuza bivuye inyuma. Yagize ati “Nashatse kurihakura ngo mpanyuze umuhanda abaturage barabimbuza bambwira ko rihafite amateka akomeye.” Abajijwe niba nawe yemera koko niba iri buye ritera amashaba abakobwa bakabona abagabo, ati “ wenda sinabihagararaho ariko abaturage bose bemeza ko ribatera amashaba kuko abakobwa benshi bahaza bahita bahamenyera n’abahungu bakazavamo abagabo babo.”
Abasore barivugaho iki?
Munyaneza Faustin w’imyaka 25 yagize ati “ Kubera ko natwe twakuze twumva ko iri buye abakobwa benshi ribatera amashaba bituma nk’umusore ushaka umugore iyo avuye nko mu misa ku Cyumweru aca aha kugira ngo arebe niba hari abakobwa yahasanga kugira ngo arebemo uwo yarambagiza.”
Kuki bakunda kujya kuri iri buye ku Cyumweru
Umutesi Aline yagize ati “ Impamvu benshi bakunda kuhaza ku Cyumweru n’uko ariwo mwanya baba babonye kandi n’abahungu bakaba ariwo munsi bakunda kuza kureba ko bahakura umugeni kandi bose baba baje gusengera kuri uru rusengero ruhegereye.”
Subscribe to: Post Comments (Atom)


text:
NEGATIVE POWER OF LOVE PART 7
mbona kumeza yahasize phone ya tecnom3 ndayifata ngira ngo mbe nirebera utuntu,ngiye kubona mbona muri screen yayo harimo ifoto ua mutoni( wallpaper). Nahise nikanga nkibaza nti: ese Gloria yaba aziranye hehe na mutoni!!!?
Part 7
Hashize akanya nihanagura mu maso ngira ngo wenda ndimo kureba nabi, ndebye mbona niwe koko, nkomeza kubyibazaho byanshanze, mbona Gloria araje mpita mubaza nti: niko glo! iyo foto iri muri screen ko ari nziza, uwo muntu uramuzi!? Gloria: yeeeeh! Uyu se siwe mama wanjye! Akibuga gutyo nahise nikubita hasi ndahwera mera nkupfuye, ntimumbaze ibyakurikiyeho gusa njye naje gukanguka nsanga Gloria yahuruje abaganga, negutse mbona abaganga ndetse na blankari araho! Ndebye Gloria mbona icyuya cyamurenze niko guhita avuga ati: kabe…. Kabera! Nanjye nti: karame glory! Gloria: imanishimwe disi! Ese warubayiki chry!?
Njye: sha ubanza arakazi kenshi maze iminsi nkora kuko sibwo bwa mbere bimbayeho! Kuko burya numvaga isereri nuko nanze kubikubwira! Gloria: yooo sha imanishimwe ariko ntukinanize bigezaho chr! sibyo!?
Ubwo abaganga batangiye kungira za nama zabo zo kurya imbuto sezame, kuruhuka bla b la….. murabizi namwe bimwe by’abaganga barangije barasezera barigendera. Ubwo amasaha yarakuze Gloria ahita anyibutsa ko tugomba kujyana iwabo nkuko yari yabisezeranyije nyina. Nashatse uburya namuhakanira ndabibura, ahubwo ubwoba bwaranyishe sinzi nawe nimba atarabibonaga, gusa nahise niha akanyabugabo ndavuga nti: ngwino tugende ntakibazo! Kumutima nti: bibe uko imana ibishaka!
Twahise twinjira mu modoka turagenda, tukaganira ariko ubona nta kabaraga nifitiye mbese ubona ntari muri mood, ahubwo ibitekerezo byanyishe! Ndetse kuburyo bimwe mubyo Gloria yambwiraga ntigeze mbyumva!, twaragiye tugiye kuhagera habura gato numva phone yanjye irasonnye ndebye nsanga ni peter umusore wakoraga mu makamyo yanjye, nditaba ati: boss ko ya kamyo yari yagiye Uganda yaje bakaba bakubuze bite, ubwo turabigenza dute!? Njye: eeeeh! Ndaje sha nonaha!
Ubwo ayo yari amahirwe akomeye cyane,nahise nsezera kuri Gloria musezeranya ko nzagaruka kumusura. Biruvikana ntiyari kubyanga kuko yiyumviye bampamagara! Ubwo yahise asohoka nanjye mpita nkata imodoka njya kwiduka ariko kumutima nkiruhutsa nti: ahuuuih! Imana inkijije urwanone!
Nyuma naje kumenya ko Gloria yageze murugo asobanurira nyina impamvu ntahageze, gusa nyina aza kumubaza izina rya chry we, Gloria ahita arimubwira ariko avuga amazina yanjye yose “ kabera jean” ndetse ko ndi n’umucuruzi ukaze hano muri gisenyi,gusa uko Gloria yabimbwiraga, yambwiyeko yabonye nyina asa naho anzi! Nanjye mpita mubwira ko wabona anzi cyangwa akaba azi mugenzi wanjye nawe tujya kwitiranwa dore ko nawe arumucuruzi!
Ubwo nahise menya ko byanze bikunze mutoni agiye guperereza akamenya nimba hari undi mucuruzi witwa kabera cyangwa se arinjye chr w’umukobwa we,amahire nuko mutoni atarazi irindi zina ryanjye ubwo Gloria yamubwiye kabera jean yanga guhita yemera ko arinjye!
Ntakindi nakoze nahise nshinga irindi duka rinini cyane ndetse ngura n’andi makamyo abiri, ewana mpakiramo ibintu byinshyi cyane, birumvikana agafaranga ko nari ngafite. Ibyo birangiye rero nahise mpamagara umusore twiganye kera muri primaire, twitiranwaga kumazina yombi uretse ko we yitwaga kabera jean baptiste, musaba kuza akankorera muriryo duka, ntiyampakaniye ndetse yahise atega iyihuta dore ko yagombaga guturuka mumutara.
Ntibyatinze rero umusore yahise aza mubwira ukuntu gahunda zose zimeze ndetse mubwira ko agomba kujya avuga ko iduka arirye! Ubwo ibyo nabikoraga ngirango mutoni nahagera bizamucange ayoberwe chr wa Gloria, dore ko na Gloria nawe ubwe atarazi aho nkorera!
Ubwo ikibazo cyari gisigaye kuri wa mukozi wo kwamutoni, burya ngo umugabo arigira yakwibura agapfa,nawe nahise mupangira abantu bo kumwica kuko numvaga ntashaka kubura Gloria na rinwe bitewe n’ukuntu namukundaga cyane! Gusa mutoni we ntiyamenyaga ibirimo kujya mbere.
Ubwo wa mukozi yavaga guhaha,hari ikamyo ya fuso yari yiteguye guhita imugonga kuko feri zayo zari zaciwe kubwagahunda nyina namwe murabyumva,ubwo nyine umukozi bamucunze kujisho ikamyo ihita imwahuranya ndetse nayo irakomeza igonga igikuta ndetse n’umushauffeur biba ngombwa ko ahasiga ubuzima. Birumvikana uwo twari twapanze gahunda yarapfuye ntakimenyetse cyari gisigaye cyerekana ko nanjye mbirimo. Polisi yatangiye gukora iperereza ryayo, namwe murayizi ariko ntacyo yari kugeraho.ibwo uwo nawe yaravuye mumubare.,
hashize iminsi itatu ndimo nitemberera mumodoka mbona wa mukobwa witwa grace wigeze kumpa agaticket nkiri inyanza, muramwibuka ni wawundi wakoraga muri horizon wangiriye neza, sinagombaga kunyura kumuntu nkuwo nahise mpagarara ndamusuhuza nti: yooo! Bite se grace we!, urinaha kumara iki se sha!?
Grace: yoooh! Sha imanishimwe disi ndabona ntacyo ubaye! Ariko wanze kumpamagara kandi naraguhaye nimero zanjye! Nanjye nti: yooo! Wavuze se ko nazibuze sha, kandi urabizi nawe imitima narimfite!
Grace: yoooh!sha ntacyo, ubu ndi inaha,hari musaza wanjye wakoraga kumugore w’umuforomokazi witwa mutoni, ikamyo iherutse kugonga, mbese urebye twaje mukiriyo inaha uretse ko na polisi ngo haribyo ishaka kumbaza!
.ESE KOKO KABERA AKINNYE MUTONI UMUTWE!
.SINGAHO KABERA ATANGIYE GUHEMUKIRA ABAMUGIRIYE NEZA!
NTUCIKWE PART 8…LOADING……


text:
Abakunda Dream Boyz ngo babashakire abageni, bo barahebye
Abasore bagize itsinda rya Dream Boys bakomeje kwinubira ko igihe cyo kurongora cyabagereyeho, nyamara bakaba barahebye abo bazabana na bo.
Aba basore TMC na Paltini bavuga ko bahura n’abakobwa benshi ndetse beza hakaba ababifuza na bo bakagira abo bifuza, nyamara ngo kugeza ubu nta numwe barabona wababera umugore.
Ngo iri ni ihurizo rikomeje kubakomerera kurisubiza gusa bagasaba ubakunda wese kubafasha kubona abakobwa b’umutima kugira ngo bave mu busore babe abagabo bubatse.
Platini yagize ati “Isaha ntiragera gusa rwose tumaze gukura rwose twabuze abagore kubona n’uwo mukundana ni ikibazo.
Buri muntu udukunda rwose yaturwanaho nkareba ko nibura muri 2020 narongora nkava mu bugaragu.”
Platini avuga ko yamaze gutandukana n’uwo bakundanaga kugeza ubu akaba nta muntu afite ufatika yakwita umugore w’igihe kizaza.
TMC avuga ko bahura n’abakobwa benshi akabanyuzamo ijisho akumva havamo umuntu, ariko akabura uko abageraho nyamara ngo nk’ibyamamare bahura na benshi.
Ati “Duhura n’abakobwa benshi ariko burya si abagore. Rwose njyewe nditeguye akanya kose namubona nabwira abantu ngo bambare amakote banshyigikire.
“Ndasaba abantu badukunda kuturangira kuko igihe kiri kuducika.”
Aba basore bakomeje gushakisha abazababera abafasha, bemeza ko bitababuza gukomeza kwagura umuziki wabo.
Bemeza ko mu minsi ya vuba bitegura gushyira ahagaragara umuzingo wabo bitiriye indirimbo baheruka gusohora bise “Wagiye kare”.
Dukurikire ukanda kuri Like
Ibitekerezo ( 14 )
ibyiza biri imbere mutegerez mwihangany
MWIHANGANE ABAGORE MUZABABONA NTAHO BAGIYE TWABYAYE ABAKOBWA BEZA.
MWIHANGANE ABAGORE MUZABABONA NI IGIHE KITARAGERA BASORE BACU DUKUNDA CYANE.
Mwihangane abakobwa muzababona ni igihe kitaragera.
Icyo si ikibazo!Abagore turahari ahubwo mwe mufite iki!???
Kandi ntimugire ikibazo kubijyanye n’ubwiza.
Mutinda munyama mugatwara amagufa ubwo koko mutarinze kubeshya mwabuze abakobwa beza bumutima kd biyubaha? Niba koko mushaka kurongora kd mukaba mudakina pfite mushiki wanjye aracyari muto afire imyaka mirongo itatu nirindwi kd aracyari isugi munyandikire nonaha mbahuze [email protected]
nonese mubyukuri niba bo barahebye twe babadukuriye he ra? cyangwa barashaka kudupfunyikira.? barabura kwishakira ngo baradushakira koko/
Kereka niba atari aba stars.Aba STARS n’inkumi,wagirango ni itegeko.Biraborohera kuko abakobwa benshi bakeka ko umu STAR aba ari umuntu udasanzwe.Bigatuma abakobwa bishyira abahungu,bakaryamana.Nubwo benshi mubyita ngo" bari mu rukundo",ntabwo ari byo kuko iyo amaze kuguhaga,araguta agafata undi.Ibyo se nibyo mwita urukundo?Ikirenze ibyo,bibabaza imana yacu itubuza gusambana.Yaduhaye sex kugirango twishimane gusa n’umuntu tuzarongorana officially (Imigani 5:15-20).Abantu bose bakora ibyo imana itubuza,ntabwo bazaba muli paradizo (1 Abakorinto 6:9,10).Murumva ko imana izarimbura Billions/Milliards z’abantu ku munsi w’imperuka,kuko abantu bumvira imana ari bake cyane (Yeremiya 25:33).
Garera we iyo wanditse Imana ugakoresha inyuguti NGO uba uvuze ikigirwamana sinzi rero niba aribyo washatsa kuvuga? Ubutaha ujye ukoresha inyuguti nkuru ushaka kuvuga Imana Isumba byose.
ubwo se wowe nubwo ngo umukosoye uwakubaza Garera wavuga ko risobanuye iki?wagiye uvuga ijambo umuntu akumva nicyo nicyo rishatse kuvuga.
Wowe se nubwo witwa ko ukosoye uyu muntu ubwo Garera wanditse wavuga ko isobanuye iki?wagiye wandika ijambo umuntu akumva nicyo rishatse kuvuga ko aribyo byaba byiza kurusha.
twabumvise mwese icyo mu kuvuga ,Imana ibagirire neza


text:
Ingagi
Ingagi (izina ry’ubumenyi mu kilatini Gorilla)
Kwiga iby’inguge ni ugusesengura ubuzima bw’inguge. Iri ni ishami ry’ibinyabuzima rikaba rifitanye isano rya bugufi n’ibijyanye no kwiga imiterere y’ikiremwa-muntu. Ubu ni ubumenyi bw’inguge ku muntu w’iki gihe (genus Homo) cyane cyane umuntu wo mu gihe tugezemo (Homo sapiens). Ubwo bumenyi bubumbira hamwe kwiga ibisamuntu, birimo abakurambere ba muntu hamwe n’ubundi bwoko bw’inguge zo muri Afurika. Ubumenyi bwo kwiga inguge bugezweho ni ubuhanga buhambaye. Ubwo bumenyi buhera ku kwiga imiterere y’abakurambere b’inguge hamwe, aho zikunze kwibera, ibijyanye n’imitekerereze yazo n’imivugire yazo. Ibi byafashije cyane mu kurushaho ku kumenya ibanze ry’imyifatire y’umuntu n’ibijyanye n’iyo myifatire ku bakurambere ba muntu.[1]
Amoko menshi y’ inguge hari byinshi ahuriyeho n’ abantu ariko ingagi zo ni akarusho! Ibirenge n’intoki byazo biteye nk’iby'abantu kurusha ubundi bwoko bwose bw’inguge ; ingagi zimara igihe kinini ku butaka kurusha izindi nguge zose, niyo mpamvu ibirenge byazo bishobora kugenda nta kibazo. Ibi ubibonera cyane ku ngagi zo mu birunga.[2]
Contents
Abaturage[edit | edit source]
Umubare munini w’izo ngagi uba mu gace k’Afurika yo hagati mu karere k’ibirunga byo mu Rwanda, Repubulika iharanira demokarasi ya Kongo na Uganda. Abayobozi b’ibi bihugu bafatanije n’imiryango iharanira gusigasira urusobe rw’ibinyabuzima bakaba barakoze ibarura ryasanze muri 2011 hazaba hari ingagi zigera kuri 480 mu gihe muri 2003 zanganaga na 380. Iyi mibare ikaba ituma ku isi yose ubu habarirwa ingagi zigera kuri 786. Uyu mubare nk’uko ubuyobozi bw’i’bihugu bibamo ingagi bubivuga ukaba wariyongereye bitewe n’ingamba zafashwe zo kurwanya abahiga inyamaswa. Ibi bikiyongera no ku kurwanya itwika ry’amashyamba.[3]
Amoko[edit | edit source]
- Ingagi zo mu birunga cyangwa Ingagi zo mu misozi (Gorilla beringei): Zigera kuri cumi n’ebyiri ndetse n’izindi nyamaswa, izo ngagi n’inyamaswa zari mu ishyamba ry’ibirunga zahunze umuriro wari umaze igihe uri gukongeza inkengero z’ishyamba z’ibirunga ku ruhande rw’u Rwanda ndetse na Uganda, izo ngagi rero ngo zahisemo kugana ku ruhande rwa Repubulika Iharanira Demokarasi ya Kongo kuko ariho zari zizeye umutekano kuko ho nta muriro wahageraga.
- Ingagi zo mu burengerazuba (Gorilla gorilla)
Notes[edit | edit source]
- ↑ Kubungabunga ingagi
- ↑ Ingagi zo mu Birunga: inyamaswa zifite byinshi zihuriyeho n\'abantu
- ↑ http://www.intege.com/ingagi.html


text:
Amayobera m’ Urukundo – Season 1 Episode 7: Duherukanye maman Anet avuye kumusura ku ishuri. Bimeze bite?? Nubundi dutangiriye ku ishuri,maman Anet amaze gusohoka ikigo,Anet na Luc nabo bagisohoka mubiro aho bari bari,bahita bakubitana na animatrice wabo…komeza wisomere muri iki gice cya Amayobera m’ Urukundo Season 1 Episode 7
ANIMATRICE:ese muhu,nkawe koko,ako gakobwa uba uri kugakundamo iki??reba ukuryo gateye,inzobe wagira ngo ni inyama yinyoni,ibibuno wagira ngo ni ibiterano,amaso yo wagira ngo agiye kunogoka,ubwo ngo nawe ufite amakunzi ahongaho.
Hano mu kigo harimo abakobwa benshi kandi beza,wazashaka undi ukuva Kuri iki kintagazi ntazi ubwoko????.
ATI”amagambo animatrice yambwiye yarandiye,kuburyo numvaga nahita nkubita igipfusi kuri uwo munwa uri kubivuga”.
Luc mu guhindukira,abona Anet yarize yahigoye,abonye nta kundi yabigenza,amufata ukuboko barigendera,gusa animatrice biramurya..
ESE AGAMIJE IKI??woe kurikira gusa.
Maman Anet mu nzira agenda,ibitekerezo ni byinshi,bigaragara ko nawe ahangayitse kandi cyane,akiri mu nzira,yitaba phone yo ku kazi,ahita yerekeza aho akorera.
Akigera mu biro bye,asanga Directeur wa ba Anet yahasesekaye kare,arikanga….
MAMAN ANET:sinumvaga ko wagera hano kandi mba nifuza ko umubano wanjye nawe waba wararangiriye hariya.
DIRECTEUR:nibyo rwose,gusa nanjye hari igihe mba numva ngukumbuye,kuburyo nagusura tukaganira.
Bakirimo kuganira,bumva umuntu arakomanze,Mama Anet ubwoba buramwica atangira gushaka uburyo yahisha directeur mu kabati.
YIKANZE IKI?.
Ku ishuri,Anet na Luc bamaze gutandukana na Animatrice..
ANET:chr,ubwo amagambo avuze koko wayaha agaciro kuburyo byatuma unyanga tugatandukana???
LUC:ibyo avuze by’ukuntu uteye,byo mbiha agaciro cyane,kuko inzobe yawe ni nkizuba rimurikira igihe ndi mu mwijima,taille yawe ikugira mwiza kurushaho,naho amaso yawe ni nkayinyana,bityo nkumva ntawagusimbura.
ATI”amagambo nabwiye Anet uwo munsi yatumye amwenyura,bityo bimuremamo agatima ko ntatandukana nawe,kuko nanjye uburyo yamwenyuraga byatumaga nkomeza kubona ubwiza bwe”..
Nyuma yaho,Animatrice ajya kureba Luc mubishuri rye,aramuhamagara amubwira ko amukeneye mu biro bye.
Ntibatinze,bagera mu biro bye,kumbe aho ninaho harimo akandi kumba karimo uburiri araramo.yahise afunga umuryango,maze ajyana Luc amwicaza ku buriri,….
ANIMATRICE:ese buriya Luc,kariya gakobwa ngo ni Anet wakabonyemo iki gituma ugakunda??
LUC:icyaricyo cyose,nta nakimwr kikureba.
ANIMATRICE:nyamara ushatse wafungura amaso ukareba,maze ukabona ugukunda.
Ubwo Luc we yari yubitse umutwe,mu kunamuka aza gusanga Animatrice yamaze gukuramo imyenda ye yose,ahagaze imbere ye ndetse ashaka kumukoraho,ahita yikanga,ahaguruka vuba vuba ntayandi magambo,ahita yisohokera……
Maman Anet mu biro bye amaze guhisha directeur mu kabati,ahita ajya ku muryango ngo afungure,afunguye ahita yiruhutsa,asanga ari mugenzi we bakorana umuzaniye ama document yakazi,aramuhereza ahita yigendera.
Amaze kugenda,mama Anet ajya gujura directeur mu kabati,ati”uburyo uriya muntu akomanzemo nibwo buryo tuziranyeho njye na papa Anet akomangamo,niyo mpamvu nari nikanze.”.(MURUMVA IMPAMVU????)..Twikomereze da!!!
Akimuvuga,ahita amuhamagara kuri phone,ati”chr,uyu munsi nshobora gutaha ntinze cyangwa sintahe,biraterwa nakazi uko karaba gapanze”….
Ku ishuri,mu masaha ya nimugoroba saa kumi nebyiri na mirongo ine,umuriro urabura,murabizi namwe akavuyo kabanyeshuri iyo bigenze gutyo,kandi nta na generateur ikigo cyagiraga.
Luc ahita yerekeza ku ishuri rya Anet ngo amurebe babe bamenaho abiri,gusa mu kugenda,anyura kuri Jeanete na Aline barimo kuganira,gusa kuko hatabonaga,ahagarara hafi yabo arabumva,bo ntibabimenya…
JEANETE:sha,Luc namukoreye ibintu bibi cyane kuburyo nicuza impamvu nabikoze.iyo ntabikora ubu ninjye tuba dukundana,none iyo mbonye ukuntu akundanye na Anrt birandya,nukuntu Anet mwanga,gusa ngiye gushaka uburyo bagomba gutandukana,basi woe muzikundanire ariko sinzongere kumubonana na Anet….
ALINE:sha,Luc nubwo twigana mu ishuri rimwe,ndamutinya cyane ariko nkanamukunda.nubimfashamo njye nawe tugakundana,uzansabe icyo ushaka cyose.
JEANETE:wowe byihorere ubindekere,kuko nanabitangiye,kandi ndabizi na animatrice azabimfashamo,kuko ni inshuti yanjye.
LUC ARAKOMEZA ATI”numvise ayo magambo ya Jeanete,nahise menyako byanga byakunda hari ibyo ari gupanga na animatrice,akaba ari nayo mpamvu animatrice yanjyanye mubiro bye kare,gusa nanone nkibaza inyungu yaba abifitemo bikanyobera”….
Twiyizire ahantu hamwe,ni kumugoroba,hari papp Anet kandi yambaye uniform,ari mu modoka,iparitse ku nkengero zumuhanda,nta wundi muntu uyirimo,bisa nkaho hari undi muntu ategereje,ndetse yibereye no kuri facebooko arimo gusoma inkuru kuri page yitwa #Ancestor_Ignace _Dukuzimana yitwa AGAHARARO,hasize akanya,haza indi modoka iparika aho hafi,hasohokamo umugore,iyo modoka ihita yongera kwigendera,ararangaguza,abonye ntawe umureba ahita yinjira muriya modoka ya Afande,bahita batangira urugendo.
Uko bagenda,nta numwe uvugisha undi,barinda bagera ahantu hari akabari katiyotoheje,batanga commande yibyo bakenera,ubundi barinjira bajya kwicara aho baganirira nta wundi muntu uhari.
Batangiye kuganira,mu nwanya muto ibyo batumije birazanwa…
UMUGORE:ubwo rero umugabobwanjye namara kubikora,urumva inyungu twese zizatugeraho.
AFANDE:yego wenda birashoboka,ariko se umugabo wawe uramwizeye ko nt mbogamizi ari buze kugira??
UMUGORE:ndamwizeye cyane kuko ntago ajya apanga ngo bipfe.
AFANDE:ubwo noneho rero umubwire abikore neza kand vuba birangire,turebe ko tuzapanga nibindi,gusa guhura sibyiza,tujye tuvuganira kuri phone gusa..
Basezeranaho…
Ku ishuri,Aline na Jeanete baganira uko bagomba gutandukanya Anet na Luc,kugira ngo Luc akundane na Aline..
ALINE:sha Jeani,reka mbe ngiye kureba Jolie mu ishuri rye,ubwo woe uzajya umbwira uko bimeze..
JEANETE(Aline amaze kugenda):ubwo rero kazi ngo natuma gakundana na Luc. Luc ni umusore mwiza nubwo namuhemukiye bwa mbere tukibonana,ngomba gukundana nawe.ahubwo reka njye kureba animatrice anyibwirire uko byagenze.
Luc amaze kumva aribuko bimeze,ahita asubika kujya kureba Anet,ahubwo ahita akurikira Aline aho agiye kureba Jolie,ngo yumve niba hari ibyo bagiye kuvugana nabo bijyanye no kumutandukana na Anet.
Bidatinze,Aline agera ku ishuri ryo muwa gatandatu,ahita akubitana nundi mukobwa…
ALINE:bite sha Jolie,(kumbe ueo niwe Jolie yavugaga).sha ibintu ubu byaciyemo harabura gato cyane.
Jeanete ambwiyeko biri hafi,ubu Luc uri hafi kumwegukana,ubundi nanjye ukumpereza ibyanjye.
Luc yumvise ibyo,noneho ahita acika intege,bitewe nuburyo arimo gucuruzwa nabakobwa mukigo kandi muburyo atazi…… ATI”……………..EPISODE 8 LOADING..>>>>>> Tuzakomereza kuri iyi Season 1 Episode 7…
Ati “IKI”??????
UYU JOLIE WE SE KANDI ABYIVANZEMO ATE??
AHUBWO SE NI IBIKI AFITIYE ALINE??
KUKI SE ALINE ASHAKA GUKUNDANA NA LUC,AKABA ABWIYE JOLIE NGO NAWE ARI HAFI GUKUNDANA NAWE?
Amayobera m’ Urukundo Season 1 Episode 7 yanditswe na: IGNACE [email protected]
The post Amayobera m’ Urukundo – Season 1 Episode 7 appeared first on Touchrwanda.com.
This post first appeared on Rwanda Entertainment News - Touchrwanda.com, please read the originial post: here


text:
KANDA HANO UREBE VIDEO
Aha usanga abagore aribo bakunda kubigwamo cyane cyane ko aribo usanga ubwiza bwabo buta agaciro imbere y’uwo bashakanye. Twifashishije urubuga rwa aufeminin.com, twabashije kubabonera amabanga arindwi yatuma umugabo wawe akomeza kukubona nk’umwamikazi niyo mwaba musazanye.
Ibanga rya 1
Mu gihe ugiye mu buriri zirikana cyane umwenda ugiye kurarana. Kwita ku myambaro urarana ni ikintu kingenzi cyane kuko abagabo bita cyane ku isuku byagera ku suku yawe nk’umugore we bikaba ibindi. Wirengagije ibyo wiriwemo, mbere yo kwinjira mu buriri menya ko usukuye bihagije kandi ko uryoheye ijisho.
Ibanga rya 2
Bugicya witegereza ko izuba rirenga ngo ubone kujya muri douche gukaraba. Wirindira ko umugabo wawe abyuka ngo ubone gukaraba…Igihe ubona azindutse agushaka, ihutire gukaraba.
Wibitekerezaho cyane ngo uvuge ngo wenda wabona ntafite umwuka mubi mu kanwa….Bizaryohera mugabo wawe kuzana agakonje ukuye mu mazi uza kumupfumbata.
Ibanga rya 3
Haranira guhora useka. Inseko ni ingenzi cyane ku mugore. Umugore udaseka aba ari ikibazo ku mugabo we kandi ubwiza bwe bugabanywa no kwijima mu maso. Kumenya gusekera umugabo bimurinda no kurangarira abandi bagore kuko inseko y’umugore yigarurira umugabo vuba gashoboka.
Ibanga rya 4
Kumenya ko umugabo abangamirwa no kumenya akantu kose kakubaheyeho. Ni byiza kumutetera no kumutakira ariko bihinduka ibibazo cyane cyane iyo utangiye gusa nk’ukabya ububabare cyane cyane mu gihe cy’imihango ni ukwirinda cyane kumwereka ko ukabya uburibwe.
Ibanga rya 5
Haranira iteka guhora witeguye. Abagabo benshi ntibihanganira ko ashobora kuza agusanga ukamwereka rwose ko utiteguye kumwakira. Umugabo ntiyihanganira kumugora cyane cyane cyane ku ngingo yo gutera akabariro. Niba buri gihe umugora mbere yo kumwemerera ashobora kuzahaga kukwinginga.
Haranira guhora uteye ubusambo kandi wirinde ko umugabo abona ibikuvaho bidasukuye. Urugero: si byiza kujya mu musarani ufunguye umuryango cyane cyane bikunze kuba ku bafite imisarani yo munzu Ni ingenzi rwose kuzirikana ko niba urimo wiyogosha Atari ngombwa ngo wiyogoshere aho umugabo wawe ari kandi haranira kujya kujugunya ibyo wiyogoshe kure.
Irinde ko umugabo mubana yahura na cotex wakoresheje si byiza kuyikuramo ngo uyishire aho areba cyangwa ngo uyirekere munzu.
Ibanga rya 6
Amafaranga ashobora gutera ibibazo hagati y’abashakanye iyo adakoreshwa neza. Mu mitwe y’abagabo benshi bumva ko abagore bakunda gupfusha ubusa.
Haranira kwereka umugabo wawe ko ufite itandukaniro kandi si ngombwa kumubwira utuntu twose waguze cyane cyane iyo atabifata nabi dore ko wabyifashisha ushaka kumukorera surprise.
Ibanga rya 7
Impumuro yawe ifite agaciro kanini mu rukundo umugabo wawe yakugirira. Nubwo ibyuya byatuma ugira impumuro itari nziza, haranira kuyirwanya. Shaka imibavu ihumura kuko nubwo umugabo yaba adakunda kuyikugurira ntibivuga ko yanga kukumva uyihumura.
Irinde icyuya kuko nubwo abagore bamwe bihanganira ibyuya abagabo benshi ntibihanganira umugore uri kubira ibyuya.
Isuku ni ibanga rikomeye rishobora gutuma umugabo wawe akwizirikaho kuko mu bintu abagabo batazi cyane ari isuku bityo wowe zirikana isuku cyane bishobora guhindura byinshi ku buryo umugabo wawe yagukundaga